Дарё уз Янгиликлар – Page 166 – Узбекистон Сунги Хабарлар\nУзбекистон хукумати Россиянинг Владимир вилоятида 6 октябрь куни юз берган автобус ва поезд тукнашуви окибатида халок булган ва омон колган Узбекистон фукаролари учун махсус борт юборади. Бу хакда «Дарё»нинг хукуматдаги манбалари маълум килди. Манбалар берган маълумотга кура, махсус борт 6 октябрь куни тушдан сунг Россияга учиб кетиши кутилмокда. Фавкулодда вазиятлар …\nУтган хафта Россия шахарларида аноним кунгироклар амалга оширилиб, катор жамоат муассасаларига бомба урнатилгани хакидаги хабарлар билан саросима келтириб чикарилган эди. «РБК» нашри бу масала буйича суриштирув утказиб, кунгироклар Брюсселдан амалга оширилганини аниклади. Бу хакда Meduza хабар бермокда. Айтилишича, бу ишнинг ортида халкаро хакерлик гурухи туради. У бундай кунгирокларни тухтатиш эвазига бадал …\nУзбекистон Президенти Шавкат Мирзиёев 13 сентябрь куни «Пул-кредит сиёсатини янада такомиллаштириш чора-тадбирлари тугрисида»ги карорни имзолади, деб ёзади «Газета.uz». Хужжатда Марказий банкнинг урта муддатли истикболда пул-кредит сиёсати максадларига эришиш тамойиллари ва механизмларини дунё марказий банклари томонидан ички нархлар баркарорлигини таъминлашда кулланиладиган инфляциявий таргетлаш режимига кайта йуналтириш хакидаги таклифи маъкулланди. Марказий банк, Молия ва …\nУзбекистон Республикаси Президенти Шавкат Мирзиёевнинг таклифига биноан Козогистон Республикаси Президенти Нурсултон Назарбоев 16 сентябрь куни давлат ташрифи билан мамлакатимизга келди. Нурсултон Назарбоев Шавкат Мирзиёев хамрохлигида Мустакиллик майдонига ташриф буюрди. Олий мартабали мехмон хурриятимиз, порлок истикболимиз ва эзгу ниятларимиз рамзи булган Мустакиллик ва эзгулик монументига гул куйди. Президентлар пойтахтимиздаги Шайх Хованди …\nСтраница 166 из 166« Первая...140150160162163164165166»


103 шифокори: «Бизни айбламанг» - Zamin.uz\n12:23 / 18.07.2020\n103 шифокори: «Бизни айбламанг»\nАйни пайтда Тошкент шаҳрида пандемия авжида. Шаҳар аҳолисида вирусли юқумли инфекция кўпайган.\nЛекин бу пандемия пайтида жанг қилиб ишлаётган 103 ходимларига асоссиз айбловлар қўйилмоқда. Сизга 103нинг кеч бораётганлигида оддий ходимнинг айби йўқ. Бу муаммо Соғлиқни Сақлаш бошқарув аппарати муаммоси ва жуда кўп юклама, ресурслар етишмаётганлиги билан боғлиқ.\n1) 103 ходими роботдек ишламоқда, ҳатто ҳожатга боролмаяпти. Одатда 200-250 чақирув бўлган туманларда ҳозир 650-700 чақириқ бўлмоқда. Яъни, 103 ходимлари 3 баробар юклама билан ишламоқда.\n2) Кечки пайт соат 18-19 ларда тушлик қилишмоқда. У ҳам бўлса, кўчада у бу егулик еб олишмоқда. Тун соат 01:00-02:00 ларда эса кечки овқатни ейишмоқда. Халқдан илтимос, агар кўчада овқат еб турган тез ёрдам машинани кўрсангиз расмга тушириб бошқача талқин қилманг. Хонадонингизга борганда ақалли 1 пиёла чой беринг.\n3) Шу кунларда тез ёрдамга қўшимча 50 дона эски дамас машиналари берилди. Лекин қўшимча ходимлар ҳисобига эмас, балки 1 та жамоани врач ва фельдшерини алоҳидалаш эвазига машиналарга ходим берилди. Улар 2 киши бажарадиган ишни бир ўзи қилишга мажбур бўлмоқда.\n4) Энг асосийси, шу 103 ходимлари ҳар куни Covid-19 билан курашмоқда. Чақириқлар 90 фоиз температура. Жуда кўп беморларда пневмония бор. СЭС ва поликлиника жараённи бошқара олишмаяпти ва 103 га юклама ҳаддан зиёд. Чунки тест топширгандан кейин 5-8 кунгача жавоби чиқмаяпти ва уларга алоҳида COVID га бириктирилган жамоалар эмас, балки умумий 103 ходимлари боришмоқда.\n5) Лекин шунча ҳаётини ҳавфга қўйиб ишлаётган 103 ходими пандемия даврида 1 тийин ҳам моддий рағбат ёки 6 фоиз қўшимча ҳақ олгани йўқ.\n6) Орамизда Covid юқтириб пневмония бўлиб шифохонада ётган ходимлар кўпаймоқда.\n7) Лекин Соғлиқни сақлаш вазирлиги ёки бошқа юқори мансабдорлар ҳеч қандай ёрдам беришаётгани йўқ.\nУралов Умиджон, 103 шифокори\nТошкент учун СЎВ аппаратлари, «Дамас»лар ва бошқа ресурслар сотиб олинди (видео)\n17-07-2020, 17:39, Жамият\n10-07-2020, 08:48, Жамият\nТез ёрдам чақириб, уларни сўкиб ҳайдаган шахс қамоққа олинди\n27-05-2020, 23:13, Жамият\nХушхабар: Коронавируснинг "синиш"ига камида яна икки ҳафта вақт қолди\n17-04-2020, 14:07, Жамият\n23-02-2020, 16:43, Жамият\n13-06-2019, 14:22, Жамият


Мбаппе Роналду ва Мессининг зўрлигини тан олди\n6 апрель, 2021, 11:57\nТеглар:Килиан Мбаппе | Криштиану Роналду | Лионель Месси\nУ ўзига чегара қўймаган.\nПСЖ клуби ва Франция терма жамоаси ҳужумчиси Килиан Мбаппе ўзининг даражаси ва мақсадлари ҳақида гапириб ўтди.\n“Мен ҳеч қачон тарихдаги энг яхши футболчи бўламан, деб айтмаганман, лекин шу билан бирга, ўз олдимга ҳеч қандай чегара ҳам қўймаганман. Агар мен маълум бир даражага чиқсам ҳам, тўхташни хоҳламайман ва ҳеч қандай тўсиқларга эътибор қаратмайман.\nҲар доим майдонга чиққанимда ўзимга ўзим энг зўри эканлигимни айтаман. Мен Криштиану Роналду ва Лионель Месси билан бирга ўйнадим. Тан оламан, улар футболчи сифатида мендан яхшироқ. Улар мендан кўра кўп ишларни уддалашди”, - деди Мбаппе.\nТаъкидлаш керакки, 22 ёшли Мбаппе Роналду ва Мессидан фарқли равишда жаҳон чемпионлигини қўлга киритган. Аммо португалиялик ва аргентиналик юлдузлар Чемпионлар лигасида бир неча бор ғолиб чиққан. Франциялик футболчининг ҳисобида ҳозирча ушбу соврин йўқ.


ИнтерФУТБОЛ :: РУЛЬ ИШҚИБОЗЛАРДА ВА...\nРУЛЬ ИШҚИБОЗЛАРДА ВА...\nАйрим клублар «Барслона»га доир бир услубни ўз тажрибаларида қўллашга интилишмоқда – жамоани мухлислар ихтиёрига топшириш. Шу паллада «кўк-анорранглилар»нинг бошқарув тизими қандай ишлаши, унда «сосьос», яъни клубнинг ишқибозлар орасидан чиққан аъзолари қандай роль ўйнашларини билишга иштиёқ ортди.\nФанатларнинг клуб акционерлари қаторига киришлари ва шу тариқа менежмент борасида айрим қарорларга таъсир ўтказишлари билан боғлиқ тажриба жуда кенг қамровга эга. Таъбир жоиз бўлса, бу Европа футболига хос демократиянинг бир кўриниши. Тўғри, бу гап асосан ҳаваскорлар жамоасига тааллуқли бўлиб, олий даражадаги клубларда бундай мисоллар кўп ҳам топилавермайди.\nДейлик, ўша Бундеслигада «50}1» қоидаси амал қилади, унга кўра, ҳар қайси профессионал клуб акцияларининг катта қисми нотижорат жамоат ташкилотлари (яъни, ишқибозлар)га тегишли бўлиши кўзда тутилган. Айрим жамоалар бу қоидани четлаб ўтишни уддалашган, лекин бунақаси кам учрайди. Клубларни мухлислар ҳамкорлигида бошқариш тизими Америка соккер лигасида ҳам ривожланмоқда - айрим нюанслари билан, албатта.\nАнглияда ҳам шундай йўналиш мавжуд, аммо у қадар муваффақиятли ишламаяпти. Мисол тариқасида «Манчестер Юнайтед»ни кўрсатса бўлади: 1990 йилдан бошлаб мазкур клуб акцияларини фонд бозорида барча сотиб олиши мумкинлиги белгиланганди, аммо 2005 йилда Малкольм Глэйзер акцияларнинг назорат пакетини сотиб олиб, «МЮ»ни очиқ акциядорлик жамиятидан хусусий компанияга айлантирди. Шундан сўнг фанатларнинг аксарияти «иблислар»дан ажраб, ўзларининг янги - «Юнайтед оф Манчестер» деб номланган шахсий клубларини очишди.\nГлэйзернинг «МЮ»даги истилосига ўхшаш нарса бир йил аввал «Арсенал» хўжайини Стэн Кронке билан ҳам такрорланди: Алишер Усмоновнинг улушини ҳам сотиб олган функционер 98 фоиз акцияларга эга бўлиб, миноритарлардаги акцияларни мажбурий сотиб олиш ҳуқуқини қўлга киритди. Бу эса ишқибозларни ранжитмай қўймади, зеро уларнинг аксарияти аввалги юз йилликнинг 60-йилларидан буён «канонирлар» акцияларига эгалик қилиб келишарди.\nАкциядор мухлислари бор машҳур жамоалар орасида Испания грандлари ҳам бор: «Реал», «Барселона» ва «Атлетико». Нега асос сифатида айнан «Барса» олинган? Чунки айни пайт каталонияликлар рўйхатида 180 мингдан зиёд «сосьос» мавжуд - бу Ла Лигадаги исталган клубникидан кўпроқ. Шунингдек, энг катта аъзолик бадали ҳам уларда - 184 евро («Реал»да - 149 евро).\n«Сосьос» сони бўйича Ла Лигадаги топ-5 клуб\n«Барселона» 182 000\n«Атлетико» 150 000\n«Реал» 111 000\n«Бетис» 63 000\n«Атлетик» 52 000\n«Барселона»да «сосьос» бўлиш учун...\n«Блаугранас»га клуб аъзоси сифатида расман қўшилишнинг иккита асосий тури бор. Биринчиси - оддий вариант, уни агар қариндошларингиздан бири «сосьос» бўлса қўллашингиз мумкин. Мазкур ҳолатда сиздан фақат учта ҳужжат талаб этилади: ўзингиз ва клуб аъзоси ҳисобланган яқинингиз ҳақида маълумотлар ва у билан қариндошлигингизни исботловчи ҳужжат. Эътиборлиси, 2016 йили клуб аъзолигига қабул учун керак бўладиган қариндошлик ришталари рўйхати анча кенгайди: эндиликда тезкор дастур бўйича аъзолик чиптасини олиш учун «сосьос» орасида қайнота, қайнини, аммавачча ёки холавачча кабиларнинг бўлиши ҳам кифоя қилади.\nАгар қариндошларингиз орасида «сосьос» бўлмаса қийин. Аввалига дастлабки аъзоликни расмийлаштириш керак: шахсни тасдиқловчи ҳужжат ҳамда кейинги аъзолик бадалларини ечиш учун банкдаги ҳисоб бўйича маълумотлар тақдим этилади. Сўнгра кейинги уч йил мобайнида номзод истакларининг жиддийлигини тасдиқлаши, яъни бадал пулларини ўз вақтида тўлаши керак, шундан кейингина аъзолик учун ариза топшириш имкониятига эга бўлади. «Барселона» директорлар кенгаши қарор чиқаришдан аввал аризани ярим йил ичида кўриб чиқиш ҳуқуқига эга.\nҚачонки, директорат ижобий хулоса берса, фанат орзу қилган пакетига эга бўлади. У қуйидагиларни ўз ичига олади: янги аъзонинг фотосурати ёпиштирилган чипта; «Барса»нинг бронза нишони ва клуб устави; персонал диплом ҳамда табрик мактуби. Дарвоқе, қизиғи, «кўк-анорранглилар»да клуб аъзолигининг учта ёш тоифаси бор: 1 ёшгача бўлган чақалоқлар (худди шундай!), 1дан 14 ёшгача бўлган болалар ва 15дан 18 ёшгача бўлган ўсмирлар, шунингдек, катталар (барчаси битта категорияда жамланган).\nАммо бу ҳам ҳали ҳаммаси эмас. Агар клуб аъзолиги сизга «Камп Ноу» трибуналаридан доимий жой ажратади, деб ўйласангиз, хато қиласиз. Стадиондан персонал ўриндиқни кафолатлайдиган абонементни фақатгина «сосьос»га қабул қилинганингиздан кейин икки йил ўтиб қўлга киритасиз. Шу тариқа ишқибоз «Барса» ўйинларига мунтазам бориш ҳуқуқига эга бўлиш учун беш йилдан ортиқ вақт кутишига тўғри келади. Бундан ҳам ёмони, сўнгги пайтларда «Барселона» абонементлари умуман берилмаяпти, кутаётганлар рўйхатида эса 10 мингдан кўпроқ киши йиғилиб қолган.\nКаталонияликлар «сосьос» бўлиш йўлидаги кўплаб муаммоларни инобатга олиб, аъзолик чиптаси ижарасини йўлга қўйишган. Мазкур ҳолатда клуб аъзоси ўз карточкасини ижарачига вақтинчалик бериб туради. Шунда ижарачи «Камп Ноу»даги ўйинларга қатнаши мумкин бўлади, унга трибуналардан бирданига иккита ўрин кафолатланади. «Барселона» аъзолик чиптасининг минимал ижара нархи - йилига 4500 евро, қўшимчасига, автомобиль турар жойи учун 800 евро. Қимматми бу ёки арзон - хулоса ўзингиздан.\nБир вақтлари «сосьос»нинг клуб манфаати йўлидаги моддий улуши ҳал қилувчи аҳамият касб этарди: 1990 йилларда аъзолик бадаллари клуб бюджетининг қарийб 90 фоизини ташкил қиларди. Ҳозир вазият ўзгарган. «Барселона» умумий даромадининг 7 фоизга яқини «сосьос»дан тушади (сумманинг катта қисми абонементлар ҳисобига тўғри келади). Ўртача ҳисобда Ла Лига клубларида бу кўрсаткич янада пастроқ бўлиб, 6,5 фоизни ташкил этади. Шундай экан, иқтисод нуқтаи назаридан клуб акцияларини фанатларга сотиш унчалик даромадли иш эмас.\nУмуман, ишқибозларнинг менежмент ҳаракатларига таъсири аслида анча чекланган. Қайсидир маънода, бу ўзига хос анъаналардир, у орқали мухлислар ўзларини клубнинг бир қисми деб ҳис қилишлари мумкин. Албатта, клуб ва «сосьос» ўртасидаги муносабат спорт клублари ва спорт гуруҳлари тўғрисидаги қонун асосида назоратга олинади, ушбу ҳужжатда клуб аъзолари «президент сайловлари ва клуб фаолияти билан боғлиқ бошқа йиғилишларда қатнашишлари» белгилаб қўйилган.\nАслида, аксарият ҳал қилувчи масалаларни, жумладан, трансфер ва ҳомийлик бўйича ишларни директорат мустақил ҳал этади, «сосьос» эса мазкур ҳолатда баҳсли ҳолатларга эътироз билдириши ва раҳбариятга ўз нуқтаи назарини ошкор этиши мумкин, холос. Яъни, клуб аъзолари клуб гербида нечта чизиқ бўлиши, келгуси мавсум сафар либоси ранги қандай кўриниш олиши, Неймарни «ПСЖ»дан қайтариш керакми-йўқми, жамоа либосида қайси ҳомий номи ёзилиши каби масалаларга таъсир ўтказишлари мумкин. Директорлар кенгаши ишқибозлар фикрига қулоқ солиши амримаҳол.\nБошқа томондан, «сосьос»нинг асосий функцияларидан бири клуб президентлигига сайловларда қатнашиш ҳисобланади, бу ерда уларнинг овози ҳал қилувчи аҳамият касб этади. Шу боис «Барселона» раҳбарлари мабодо тушунарсиз қарорлар чиқаришса, кейинги сайловларда «сосьос»дан қониқарсиз жавоб олишлари мумкинлигини инобатга олишлари даркор. Албатта, агар номзодлар орасида танлашга лойиқлари бор бўлса.


ИССИҚХОНА – НОЗ-НЕЪМАТ КОНИ » Bulung‘ur hayoti газетаси\nИССИҚХОНА – НОЗ-НЕЪМАТ КОНИ\nGazeta: admin Қўйилган сана: 25-03-2019, 11:46 Рукун: ТУМАН ХАЁТИ Кўрилди 298\nКаптархона МФЙ фуқароси Раҳматилла Ражабов ўзининг меҳнати билан маҳалладошлари ҳурматига сазовор бўлган, янгиликларга ўч инсон. У юртимизда бўлаётган улкан ўзгаришлардан, хусусан томорқа эгаларига кўрсатилаётган ғамхўрликлардан хулоса чиқариб, ўз томорқасида энига 4 метр, узунаси 30 метр, чуқурлиги 2 метрдан иборат иссиқхона ташкил этди.\n- Дастлабки йили иссиқхонамизда редиска парваришладик. Натижа биз кутгандан ҳам яхшироқ бўлди, - дейди Раҳматилла ака. - Жорий йил бошидан бошлаб иссиқхонада помидор, картошка ва турли хил кўкатлар экиб парваришладик. Иссиқхонамизда етилган ноз-неъматлар оиламиз дастурхонининг кўрки бўлиб турибди.\n- Иссиқхонада сабзавот маҳсулотлари етиштираётган Раҳматилла акага қўни- қўшнилар ва маҳалламиз фуқаролари ҳавас билан қарашмоқда, - дейди “Каптархона” МФЙ раиси Бахтиёр Жонузоқов. - Ғайрати ичига сиғмай бораётган бу деҳқон келгусида яна битта иссиқхона қуришни режалаштирмоқда.\nСОҒЛИҚҚА ВА ЧЎНТАККА ФОЙДА


Ўзбекистон аҳолисининг 23,2 трлн. сўм бўш пул маблағи банкларда сақланмоқда - www.Voydod.net\nЎзбекистон аҳолисининг 23,2 трлн. сўм бўш пул маблағи банкларда сақланмоқда\nМамлакатимиз банкларининг барқарор ҳолати, банк тизимига бўлган ишончнингйилдан-йилга ошиши ҳамда аҳоли реал даромадларининг ўсиб бориши аҳоли ва хўжалик юритувчи субъектларинингбўш пул маблағларини омонатларга жалб қилишнинг мустаҳкам асоси бўлиб хизмат қилмоқда.\nТижорат банкларининг капиталлашув даражасини янада ошириш, ушбу соҳага хусусий капиталникенг жалб қилиш, ресурс базасини кўпайтириш борасида амалга оширилаётган ишлар натижасида банкларнинг жамидепозитлари миқдори йилдан йилга ошиб бормоқда. Хусусан, ушбу кўрсаткич ўтган йилнинг шу даврига нисбатан 30,7фоизга ўсиб, бугунги кунда уларнинг миқдори 23,2 трлн. сўмдан ошди.


28 йил аввал ғойиб бўлган эркакнинг...\n13.08.2020 12:30 0 5596\nФото: «Belfast Telegraph»\nИрландиянинг Лондондерри графлигида 28 йил аввал йўқолган Жеймс Паттерсоннинг мурдаси топилди. Бу ҳақда маҳаллий «Belfast Telegraph» газетаси хабар берди.\nОхирги марта 54 ёшли Паттерсонни 1991 йил 6 октябрда кўришган. У Махерафелт шаҳридаги шифохонага дўстини зиёрат қилиш учун борган ва дом-дараксиз ғойиб бўлган. Кенг қамровли қидирув ишларига қарамай, уни топа олишмаган.\nЖорий йил июль ойида Банн дарёси тубидан тўқ яшил рангли «Ford Orion» седанини чиқариб олишди. Машина салонида одам қолдиқлари ҳам топилган. Бу жой Махерафелт шифохонасига олиб борадиган йўлда жойлашган. Полиция ДНК-тест ўтказиб, одам қолдиқлари Паттерсонга тегишли эканлигини аниқлади.\nСудтибэкспертиза тугагандан сўнг одам қолдиқлари оиласига топширилган. Дафн маросими 10 август куни бўлиб ўтди.\nҲодиса сабаби очиқланмаган. Шимолий Ирландия полициясининг маълум қилишича, Паттерсоннинг ўлимига шубҳа билан қаралмаяпти.\nдарё Шимолий Ирландия\nЖамият 29/06, 12:58\nЗарафшон дарёсида оқиб кетаётган фуқаро қутқарилди


ЭЛЕКТР ЭНЕРГИЯСЫ ТАРИФИ НЕ СЕБЕП ӨСТИ ЯМАСА ТУТЫНЫЎШЫЛАРДЫ ҚАЛАЙ ҮЗЛИКСИЗ ЭЛЕКТР ЭНЕРГИЯСЫ МЕНЕН ТӘМИЙИНЛЕЎ МҮМКИН » Zaman.uz\nЭлектр энергиясы тарифиниң өсиўи социаллық тармақларда, ғалаба хабар қуралларында көплеген додалаўларға себеп болмақта.\nБүгинги күнде жеке хожалықлар ушын электр энергиясының тарифи 1 кВт саат ушын 250 сўм болып, ҳақыйқатта 1 кВт саат электр энергиясын ислеп шығыў ушын 450 сўм сарыпланады.\n1 кВт саат электр энергиясы ислеп шығыў ушын сарыпланатуғын 450 сўмның 250 сўмы жеке хожалықлар тәрепинен төленип, қалған 200 сўмы мәмлекет тәрепинен электр энергиясын ислеп шығыўшы кәрханаларға дотация ажыратыў арқалы жабылады.\nДотация ажыратыў ўақытша илаж болып, көп жыллар даўамында дотация ажыратыў тараўдың раўажланыўына кери тәсирин көрсетеди ҳәм өз гезегинде тараўдың рентабилсизлигине алып келеди.\nТараўдың рентабилсизлиги бул үскенелердиң ескериўи, яғный үскенелерди жаңалаўға пул қаржыларының жетиспеўи, тараўға инвестиция киритилмеўи, яғный инвестор рентабилсиз өндириске инвестиция киритпейди.\nЖеке хожалықлардың вентилятор, кондинционер, музлатқыш, телевизор, компьютер, кир жуўыў машинасы, электр печкалары ҳәм тағы басқа электр үскенелерин сатып алып хожалықта пайдаланыўы себепли электр энергиясына болған талап жылдан жылға артпақта.\nБизлер алдағы ўақытлары цивилизацияның бундай жетискенликлеринен пайдаланыўымыз ушын электр энергетика тараўын рентабилли тараўға айландырыўымыз тийис. Рентабеллиликке тек базар экономикасына өтиў арқалы, яғный электр энергиясы ушын өзине түсер баҳасы бойынша төлегенимиде ғана ерисиўимиз мүмкин. Электр энергиясы ушын өзине түсер баҳасы бойынша төлеўге өтиў басқышпа-басқыш, мәмлекет тәрепинен адамлардың жағдайын ойлаған ҳалда, аз-аздан электр энергиясы тарифин өсириў арқалы ерисиледи.\nЭлектр энергиясы тариф жеке хожалықлар ушын Өзбекстан Республикасында 2,9 АҚШ центин, Россия Федерациясында орташа 5,8 АҚШ центин, Казахстан Республикасында пайдаланыўына қарап 4,6-4,7 АҚШ центин, Қырғызстан Республикасында пайдаланыўына қарап 1,1-3,2 АҚШ центин, Тажикстан Республикасында 1,8 АҚШ центин, көтере тутыныўшылар ушын Өзбекстан Республикасында 3,9 АҚШ центин, Россия Федерациясында орташа 8,0 АҚШ центин, Казахстан Республикасында 5,1 АҚШ центин, Қырғызстан Республикасында 3,3 АҚШ центин, Тажикстан Республикасында 4,4 АҚШ центин қурайды.\nБүгинги күнде Республикамызда жасаўшылар айлық ис ҳақысының 1,9%, Әзербайжанда 2,6%, Грузияда 3,2%, АҚШда 2,9%, Қубла Кореяда 3,8%, Гермения ҳәм Индияда 5,3%, Японияда 5,4%, Португалияда 6,2% пайдаланған электр энергиясы ушын төлейди. Яғный усы жылдың 15-августынан баслап Республикамызда 1 кВт саат электр энергиясы ушын 295 сўмнан төлегенимизде де жоқарыдағы мәмлекетлерге салыстырғанымызда аз төлеймиз.\nДүнья жүзинде электр энергиясын үнемлеў өзине түсер баҳасы менен тығыз байланыслы. Қарақалпақстан Республикасы бойынша 2019-жылдың өткен 6 айы даўамында ҳәр бир жеке хожалық орташа 134 кВт саат (орташа айына 33500 сўм) электр энергиясын пайдаланған. Электр энергиясы тарифи усы жылдың 15-августынан баслап 295 сўм болғанда, орташа айына 39530 сўм болады, яғный өткен айларға салыстырғанда орташа 6030 сўм артық төлейди.\nЭлектр энергияның баҳасының өсиўи бойынша, егерде хожалығымызда айына 20 кВт саат лампочкалардан ямаса кондицинерден күнине 1-1,5 саат кем пайдалана алсақ, тарифтиң өсиўи айтарлықтай сезилмейди.\nТутыныўшылар тәрепинен пайдаланған электр энергиясы ушын өзине түсер баҳасы муғдарында төлемлер әмелге асырылғанда тараўдың раўажланыўы, рентабелли ҳәм үзликсиз ислеўине имканият жаратылады. Буның нәтийжесинде бизлердиң турмыс жағдайларымызды жақсылайтуғын электр үскенелеринен (вентилятор, кондинционер, музлатқыш, телевизор, компьютер, кир жуўыў машинасы, электр печкалары) еркин пайдаланыўымызға шараят жаратылады.\nДерек: ҚАРАҚАЛПАҚ АЙМАҚЛЫҚ\nЭЛЕКТР ТАРМАҚЛАРЫ КӘРХАНАСИ АЖскачать dle 11.3\nНөкисте экологиялық партияның сайлаў алды бағдарламасының додалаўы болып өтти\n«КАНТЕКС ИНВЕСТ»те 200 жас жумыс уйренбекте


Малайзияда Ислом - Hidoyat.uz\nАсосий саҳифа Мақолалар Малайзияда Ислом\nЧоп этилди Avgust 15, 2019 Малайзияда Исломda fikr bildirishni o'chirish\nМамлакатда Ислом давлат дини ҳисобланса-да, конституция барча динларнинг эркинлигини кафолатлайди. Мусулмонлар мамлакат аҳолисининг 65.3 фоизини ташкил қилади. қолганлари: буддавийлар, насронийлар, ҳиндулар, конфуцийлик, даосизм ва бошқа анъанавий хитой динларига эътиқод қилувчилардир. Яна озгина қисми эса анимизм ва сикхизмга эътиқод қилади, мутлақо динсизлари ҳам бор.\nМалайзияга Исломни XIII юзйилликда ҳинд савдогарлари олиб келган. Кейинги асрларда Ислом мамлакатнинг пешқадам динига айланиб борди. Малайзия конституциясининг 160-моддасига кўра, этник малайлар туғилганидан мусулмон деб ҳисобланади. Ислом малай маданиятида катта роль ўйнайди, у аҳоли турмуш тарзини тўлалигича қамраб олган. Бу ерда Хари-Райя номи билан машҳур бўлган Рамазон ҳайити малай мусулмонларининг энг катта байрами саналади.\nМуслима аёллар одатда бошига тудунг (рўмол) ўраб юради, аммо уни ўраш мажбурий эмас. Фақат Халқаро ислом университетига ўхшаган бошга тудунг ўраб юриш мажбурий бўлган даргоҳлар мавжуд.\nМалайзия масжидлар ниҳоятда кўп ва уларнинг аксари ноанъанавий меъморий ечимларда чиройли қилиб қурилган. Малайзия масжидлари айнан шу хусусияти билан сайёҳларни жалб қилади. Айниқса, Куала-Тренган шаҳридаги Индонезия пойтахти Жакартадаги Жануби-Шарқий Осиёдаги энг катта жоме бўлган “Истиқлол” масжидидан кейин иккинчи ўринда турувчи Биллур масжиднинг гўзаллиги ҳар қандай сайёҳнинг ақлини шоширади. Ушбу мафтункор масжид бетон қоришмасидан қурилган ва деворига шиша қопланган. Масжид деворлари етти рангда товланиб туради. Яъни еттита ранг вақти-вақти билан ўрин алмашади ва, айниқса, тунда беқиёс манзара ҳосил қилади.\nУбудия масжиди эса Малайзия ислом маданиятининг ажойиб тимсолидир. Масжид пойдеворини ХХ аср бошида Идрис Муршидул Аъзам Шоҳ номи билан аталган султон Перак қўйдирган. Қандайдир оғир хасталикка чалинган султон ўша дарддан қутулиш учун дунёда тенги йўқ бир масжид барпо этишини айтиб қасам ичган. Ниҳоят Куале Кангсар шаҳридаги ўзининг саройидан унча узоқ бўлмаган Букит Чандан деб аталган тепаликдан ана шу ҳашаматли ибодатхона қад кўтарган.\nБахтга қарши, Идрис Муршидул Аъзам Шоҳга ушбу беқиё масжидда роҳатланиб ибодат қилиш насиб этмайди, у масжид қурилиши ниҳоясига етишидан бир йил бурун вафот этади. Убудия масжиди – мусулмонларнинг фахри ва бугунги кунда ҳам мураккаб меъморий ечими, гўзаллиги ва бетакрор услуби билан барчани ҳайратга солмоқда.\nУбудия жоме масжиди\nМалайзия ислом санъати музейи (малайча. Muzium Kesenian Islam Malaysia) – мамлакатдаги энг йирик музейлардан бири ҳисобланади.\nМузей биноси 1998 йил шаҳар марказидаги Миллий масжид ёнидан ислом меъморчилиги услубида тўрт қаватли қилиб қурилган. Унинг экспозиялари қаторидан машҳур меъморий ёдгорликларнинг кўргазма моделлари, Қуръони каримнинг турли йилларда нашр этилган нусхалари, қадимий қўлёзмалар, сопол буюмлар, қурол-яроқлар, пардоз-андоз ашёлари, заргарлик буюмлари ҳамда нумизматика ўрин олган. Шунингдек, мусулмонларнинг турли даврларга хос кийим-кечаклари ҳам экспозициялар қаторида намойиш этилади.\nМузейда тадқиқот ишлари ва ноширлик фаолияти ҳам амалга оширилади. Музей қошида кутубхона, сувенирлар дўкони ва ресторан мавжуд.\nКуала-Лумпурдаги Ислом санъати музейи\nМалайзия ҳар доим Ўзбекистон билан дўстона алоқада бўлиб келаётган ва Ўзбекистонга зиёрат туризми йўналиши бўйича энг кўп сайёҳлар оқими келиши кутилаётган давлатлар сирасидан. 31-23 февраль кунлари Бухоро шаҳрида ўтказилган I Халқаро зиёрат туризми форумида Малайзиянинг Перлис штати муфтийси Мохд Асри Бин Зайнул Абидинга Ўзбекистоннинг Малайзиядаги зиёрат туризми элчиси дипломи топширилди.\nМақола “Ҳидоят” журналининг 2019 йил,\n6-сонида жузъий қисқартиришлар билан эълон қилинган\n”Ёш китобхонлар” танловида 10 мингга яқин мактаб ўқувчилари иштирок этди\nШахсий фикр ниқоби остида билдирилаётган нохолис фикрлар\nИмомлик вазифаси ўта нозик ва масъулиятлилиги билан ажралиб туради. Чунки, …\nОшиқу орифлар. НАҚШГА БОҚҚАНДА НАҚҚОШНИ КЎРИШ КЕРАК\nИбн Жаллонинг (р.а.) бундай дегани нақл қилинган: “Бир куни гўзал …\nRu.net – Рунет – тармоқдаги россия сегменти. Россия ҳудудида жойлашган …\nНамоз ичидаги амаллар\nНамознинг фарзлари Намознинг фарзлари деганда, намоз намоз бўлиши учун фарз …\nПандемия даврида зарур бўлган ўнта ахлоқ\nБисмиллаҳир роҳманир роҳим. Бандаларнинг Аллоҳга бўлган имон-ишончи, Унга бўлган таваккули …


Мусулмонни кофир дейишнинг ҳукми — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nМусулмонни кофир дейишнинг ҳукми\nСўнги пайтларда ижтимоий тармоқларда имомларга нисбатан ҳар-хил бўҳтон, туҳмат билиб-билмай кофирга чиқариш, оиласига таҳдид қилиш каби ҳолатлар кузатилмоқда. Шу ўринда динимизда мусулмон одамни кофир дейиш жоизми деган савол туғилади.\nАнас розияллоҳу анҳудан ривоят қилинган ҳадисда Пайғамбар саллоллоҳу алайҳи васаллам: “Лаа илаҳа иллаллоҳу» деган кимсага тегмаслик, гуноҳи туфайли уни кофирга чиқармаймиз. Амали туфайли уни Исломдан чиқармаймиз”, дедилар».(Абу Довуд ривояти). Бу ҳадиси шарифда уч муҳим масаланинг баёни қилмоқдалар.\n“Лаа илаҳа иллаллоҳ”, деган кимсага тегмаслик. Яъни, калимаи шаҳодатни айтиб, ўзини мусулмонлигини билдириб турган кишига тегмаслик, унинг жонига, молига зарар етказмаслик зарур. Тилида мусулмон бўлиб кўриниб, Исломнинг зоҳирий амалларини қилаётганлар билан мусулмонча муомала қилинаверади. Кишиларнинг ички сирлари ва ҳисоб-китоблари Аллоҳнинг Ўзига ҳавола қилинади.\n«Гуноҳи туфайли уни кофирга чиқармаймиз». Яъни, бир одам “Лаа илаҳа иллаллоҳ” калимасини айтди, зоҳирида мусулмон бўлди, энди у одамни қилган гуноҳ иши туфайли кофирга чиқармаймиз. У кофир эмас, осий, яъни гуноҳкор мўмин бўлади, кофир бўлмайди.\n“Амали туфайли уни Исломдан чиқармаймиз”. Яъни, калимани айтиб, Исломни зоҳиридан кўрсатиб турган одамни амали туфайли Ислом динидан чиқариб юборилмайди. Бундай инсонларга амалига яраша шариатга мувофиқ жазо берилади. Эътиқоди бузилмаса, Исломдан чиққан ҳисобланмайди. Динимизнинг умумий қоидаси шу. Шундай экан, бировни кофирга чиқаришга ҳеч шошилмаслик лозим. Аллоҳ таолога ширк келтирмаган экан, бировни кофир дейиш мумкин эмас. зеро Аллоҳ таоло ширкдан бошқа гуноҳларни кечириши мумкинлигини Ўзи Қуръонда баён қилган.\nИмом Бухорий Ибн Умар ва Абу Ҳурайра розияллоҳу анҳумолардан ривоят қилган ҳадиси шарифда Пайғамбар соллаллоҳу алайҳи васаллам: “Қачон киши ўз биродарига «Эй, кофир деса, икковларидан бири ўшандоқ бўлади”, деганлар. Яъни, ҳалиги одам кофир бўлмаса, уни кофир деган одамнинг ўзи кофир бўлади. Чунки мусулмонни кофир дейишнинг ҳукми шу. Бас, бир инсонни кофир дейишдан олдин бу гап ўзига қайтиши мумкинлигини ҳақида ўйлаш керак бўлади.\n“Ал-Баҳрур-Роиқ” номли машҳур китобнинг муаллифи Ибн Нужайм раҳматуллоҳи алайҳи: “Агар кишини бу масалада кофир дейиш учун тўқсон тўққизта далили бўлсаю, кофир демаслик учун биргина далил бўлса, тўқсон тўққизни қўйиб, ўша бир далилни олиши керак” деган.\nДемак, куфр гапни айтиб турган одамга шундай муносабат бўлганидан кейин, мўминлигини айтиб, унга амал қилиб турган одамни турли гаплар туфайли кофирга чиқариш мутлақо шариатимизга зиддир.\nМуҳаммаджон домла ҒОИБОВ\nСайхунобод тумани «Мулло Негмурод»\nТинчлик ва осойишталик қадри


Ўзбекистон расмийлари машҳур Livejournal.Com блог-сервисига йўлни тўсиб қўйдилар - 25 Февраля 2009 - Ҳимоячи\nЯкшанба, 26.09.2021, 14:11\nГлавная » 2009 » Феврал » 25 » Ўзбекистон расмийлари машҳур Livejournal.Com блог-сервисига йўлни тўсиб қўйдилар\n18 февраль куни сайтимизнинг бош саҳифасида Livejournal.com сайтида жойлашган москвалик фотосуратчи Виктор Борзихнинг саҳифасига ишоратини жойлаштирган эдик. Шу билан биз сайтимизнинг кўплаб муштарийларини тошкентлик тадбиркор ва жамоат арбоби Салим Абдувалиевнинг шахсий ҳаёти билан таништирувчи, қизиқарли ҳамда юқори савияда бажарилган фоторепортажи билан таништирмоқчи эдик.\nСалим Абдувалиев. Виктор Борзих © Фотосурати\nТошкент бўйлаб доим тансоқчилари кузатувида айланиб юрадиган ва махсус буюртма асосида тиктирилган пойафзалларининг тагчармида шахсий гербларини намойиш этадиган Салим Абдувалиевнинг фотосуратлари 2004 йилда “Жамият элитаси” журнали учун Виктор Борзих томонидан туширилган.\nБиз Виктор Борзих билан телефон орқали бойланишдик. У бизга бу суратларнинг Тармоқда чоп этилишига Салим Абдувалиев қарши бўлмаганини айтди. “Агар унга ёқмаганида, буни менга дарҳол айтган бўларди. Мен ҳеч иккиланмай суратларни олиб қўярдим”, - дейди сураткаш.\nВиктор Борзих “Жонли журнал”нинг Ўзбекистонда блокировка қилинишига фотосуратларининг алоқаси йўқ деб ҳисобламоқда. “Ўзбекистонда киши ақли бовар қилмайдиган нарсаларнинг содир бўлиши мумкинлигига тушунаман, аммо инсоний нуқтаи назардан олиб қараганда у ерда ҳеч қандай нотўғри ишлар бўлмаган... Мен бўлган нарсаларни ёздим, холос. Барчаси сиёсий одоб доирасида”.\nШунга қарамай, москвалик сураткаш нуқтаи назаридан сиёсий жиҳатдан одоб доирасидан чиқмайдиган иборалар Ўзбекистонда мутлақо бошқача қабул қилиниши мумкин. Виктор Борзих ўзининг блогида “Салим Абдувалиев сиёсий ва молиявий истеблишмент орасида сезиларли обрўга эга, президент Каримов, Ғофур Раҳимов қаторида Ўзбекистондаги энг нуфузли учликка кирган”. деб ёзган. Айнан шу сўзлар Ўзбекистон давлатининг раҳбарларини ва айниқса мамлакат президентини ҳамда унинг яқинларини қаттиқ ғазабга солган бўлиши мумкин. Улар ҳеч қачон ўзларининг обрўларига бировни шерик қилишни истамайдилар.\nТошкентлик нуфузли шахснинг очиқ-ошкора фотосуратлари кимнидир ғазаблантирган бўлса ҳам, биз жаноб Абдувалиевнинг сайтимизга хакерлик ҳужумини уюштирган ва “Жонли журнал”ни тақиқлашни талаб қилган деган фикрдан йироқмиз. Номи ошкор бўлишни истамаган тошкентлик таниқли сиёсатшунослардан бирига кўра, “фотосуратларнинг чоп этилишидан расмийлар ғазабланган бўлишлари мумкин”. “Сизлар Салимбойга шундай пиар қилиб бердингизки, бу ҳақда олий мартабали шахслар фақат орзу қилишлари мумкин, холос”, - дейди суҳбатдошимиз.\nВиктор Борзихнинг шарҳларидан яна битта ибора: ”Салим Абдувалиев жуда ҳам ақлли ва меҳмондўст одам экан. У ўз атрофидагиларга ҳамда мен билан жуда кўп давлатманд одамларга нисбатан нуфузининг баландлиги билан ажралиб туради”. Бу сўзлардан Салим Абдувалиевнинг атрофидаги шахслар ҳамда Тошкентнинг бошқа давлатманд одамлари ҳафа бўлиши ҳеч гап эмас.\nЎзбекистонлик аноним сиёсатшуноснинг қайд этишича, Тошкентдаги расмий идораларида “Салим Абдувалиевнинг рақиблари етарли даражада кўп, улар бундай ҳолатдан хасадга келишлари ҳеч гап эмас”. Бундан ташқари, “бой отанинг ҳаётини акс этувчи кадрлар” Ўзбекистондаги ҳаёт борасида муайян жамоатчилик фикрини шакллантиради, ҳукумат ва режимнинг расмий ташвиқотчилари уринаётганидан бошқачароқ тасаввур яратади.\nҲақиқатдан ҳам расмийлар мустақил Ўзбекистоннинг “ижобий” образи борасида қаттиқ қайғурадилар ва шунинг учун ҳам улар маҳаллий матбуотни қатъий назорат остига олганлар. Боз устига, улар қўлларидан келганича жаҳон оммавий ахборот воситаларига танқидий ёки мамлакатни бадном қила оладиган материалларнинг ўтиб кетишига тўсиқ ўрнатишга уринадилар.\nЎзбекистонда Интернет тўлалигича давлат назорати остида, маҳаллий провайдерларнинг аксарияти “Катта Интернет” билан алоқаларини фақат “Ўзбектелеком” акционерлик жамияти орқали амалга оширадилар. Мамлакатдаги махсус хизмат идоралари оммавий ахборот воситаларини ёппасига цензура қиладилар ва веб-контентни ялпи фильтрациядан ўтказадилар.\nСўнгги бир неча йил давомида (айниқса Андижондаги фожеавий воқеалардан сўнг) ўзбекистонлик Интернет фойдаланувчилар бир неча юзлаб мухолифатдаги веб-ресурслар, мустақил оммавий ахборот воситаларининг сайтларидаги материллар билан таниши имкониятидан маҳрум бўлганлар. 2005 йил баҳоридан бошлаб Россия Матбуот ва ахборот вазирлигида расман рўйхатдан ўтган “Фарғона.Ру” ахборот агентлиги саҳифаларига ҳам йўл беркитиб қўйилган.


Саудия Арабистони уюштирган ҳужумда 39 киши...\n09.08.2018 21:56 0 97\nСаудия Арабистони бошчилигидаги Араб каолицион кучларининг Яман шимолидаги Саъда шаҳрига уюштирган ҳужуми оқибатида 39 киши ҳалок бўлган, 51 киши яраланган. Бу ҳақда «Haber7.com» сайти хабар бермоқда.\nХалқаро қизил хоч ташкилоти (ICRC)нинг маълум қилишича, Саъда шаҳрининг Даҳён туманида ҳаракатланиб кетаётган автобусга ракета ҳужуми уюштирилган. Автобусдагиларнинг барчаси ҳалок бўлган. Уларнинг аксарияти ёш болалар экани айтилмоқда.\nВоқеа жойига етиб борган тибииёт ходимлари яраланганларни атрофдаги шифохоналарга олиб борган.


Финляндия олти ойлик болаларда коронавирусга қарши вакцина таъсирини ўрганади\n15 Сентябрь 2021 14:27\nHELSINKI. YLE - Kazinform - Финляндияда болалар коронавирусга қарши вакцинани синовдан ўтказиш учун танланмоқда. Икки ва ундан катта ёшдаги тест синовлари гуруҳлари аллақачон ишга қабул қилинган ва ҳозирда улар 6 ойдан 24 ойгача бўлган чақалоқларни, яъни -1250 га яқин субъектларни қидирмоқдалар, дея хабар беради Kazinform Yleга таяниб.\nТадқиқот лойиҳаси Тампере университети Вакциналар тадқиқот марказида олиб борилмоқда. BioNTech ва Pfizer томонидан ишлаб чиқилган Cоmirnaty вакцинаси синовдан ўтказилади.\nИнститут директори Мики Ряметнинг сўзларига кўра, олти ойгача бўлган чақалоқлар йўлдош орқали онасидан олинган иммунитетни сақлаб қолишади, шунинг учун уларни эмлашнинг маъноси йўқ. Тадқиқот лойиҳаси Pfizer томонидан ишлаб чиқилган ва ҳомийлик қилинган ва нафақат Финляндияда, балки Испания, Польша ва AҚШда ҳам олиб борилмоқда. Тадқиқотда 12 ёшгача бўлган, иммунитетни пасайтирувчи касалликка чалинган, болалар ва ўсмирларнинг кўп тизимли яллиғланиш синдроми (MIS-C) ёки вакциналарга аллергик реакцияси бўлмаган соғлом болалар қатнашиши мумкин.\nБолаларга вакцина ёки плацебо берилади, шундан сўнг олимлар тананинг реакциясини кузатадилар: ҳарорат ёки инъекция жойининг қизариши. Чақалоқлар ножўя таъсирлар тўғрисида ўзлари хабар бера олмасликлари сабабли, уларнинг асабийлашиши, йиғлаши ёки иштаҳаси йўқлигига алоҳида эътибор қаратилади. Бундан ташқари, бир мунча вақт ўтгач, антитаналарнинг даражасини кўрсатадиган қон текшируви ўтказилади.\nAгар эмлаш болаларда самарали бўлса ва ён таъсири кам бўлса, болаларни эмлаш келаси йил бошланиши мумкин. Бундан олдин, препаратни 12 ёшгача бўлган болаларга қўллаш Европа Иттифоқи Дори-дармон агентлиги, THL Соғлиқни сақлаш ва ижтимоий ривожланиш департаменти, Финляндия Ижтимоий соғлиқни сақлаш вазирлиги ва Финляндия Давлат кенгаши томонидан тасдиқланиши керак. .\nБошқаси учун қарор\nГарчи гўдаклик даврида болалар коронавирус инфекцияси билан камдан -кам касал бўлишса -да, ёз охирида пойтахт болалар шифохонасида бир нечта ҳолатлар бўлган. Хельсинки ва Уусима тиббий округида бу вируснинг «дельта» вариантининг пайдо бўлиши ва ота -оналарнинг эмланишни истамаслиги билан боғлиқ.\nВазиятлардан бири тўққиз ойлик Отсо эди. Бироқ, у касалхонага ётқизилиши шарт емас эди. Онаси Танья Мяннистё ўғлининг иситмаси борлигини билиб, у ҳатто COVID-19 юқиши мумкинлигини хаёлига ҳам келтирмаган. Иситма бир неча кундан кейин туша бошлади.\nОтсо катта эҳтимол билан коронавирусни тўққиз ёшли акасидан юқтирган. Уларнинг онаси, отаси ва оиланинг 11 ёшли учинчи фарзанди чақалоқдан кейин касал бўлиб қолишди. Aммо, энг муҳими, Танья Отсодан қўрқарди, чунки у касалликка қандай дош бериши аниқ емас эди. Энди бола тузалиб кетди.\nОта -оналар касалликдан олдин фақат битта компонент бўйича эмланган. Бироқ, улар энг кичкина боласини эмлатишлари аниқ эмас.\n- Мен вакцинацияга тайёрман, лекин кимдир учун қарор қабул қилиш керак бўлганда, вазият бутунлай бошқача бўлади, - дейди Танья. «Aгар COVIDга қарши эмлаш умуммиллий эмлаш дастурининг бир қисми бўлса ва у бошқалар билан маслаҳатлашилган ҳолда амалга оширилган бўлса, унда биз деярли бош тортмас эдик.\n12 ёшли болани эмлаш тўғрисидаги қарор осон эди, чунки у билан бу масалани муҳокама қилиш мумкин.\nHUSнинг айтишича, 12 ёшдан ошган болаларга эмлашлар кутилганидан ҳам тез суръатларда давом этмоқда.\nМақсадга мувофиқлик ҳақида ўйланг\nHUS болаларидаги юқумли касалликларга ихтисослашган Теа Ниеминеннинг айтишича, гўдаклар эмланганида, уларнинг ижобий ва салбий томонларини жиддий ўрганиш керак. Унинг эслашича, ҳаётнинг биринчи йили, болалар одатда уйда, яқинлари билан ўтказади ва камдан -кам ҳолларда ўз оиласи аъзосига юқтириш имкониятига эга бўлади.\nШу билан бирга, у таъкидлашича, ҳеч бир гуруҳга аҳолини эмлаш даражасини ошириш учун эмлаш керак эмас. Aввало, эмланган вакцинадан фойда кўрадими, деган хулосага келиш керак.\n»Кўпгина мутахассислар, ҳатто касалланганлиги сезилмайдиган 6 ёшдан 12 ёшгача бўлган болаларга эмлашни оддий нарсадек муомала қилишади, лекин аввал эмлашнинг мақсадга мувофиқлиги ҳақида жиддий ўйлаш керак«, - дейди Ниеминен.\nКалит сўзлар: Тиббиёт, Вакцина, Дунё,\nБороться с противоправным контентом в интернете призвал Президент РК\nПрезидент РК поручил акимам оказать всемерную поддержку работе Совета матерей\nНовый Дом дружбы построят в Туркестанской области\nПрезидент РК поручил МОН изучить опыт полиязычия во всем мире\nПрезидент РК назначил послов Казахстана в ряде государств\nРасширенное заседание Совета АНК состоится под председательством Главы государства


Ўзбек журналистикаси антологияси яратилади – HURRIYAT\n1 yil oldin Behzod 237\nЎзбекистон Республикаси Вазирлар Маҳкамасининг 2019 йил 21 октябрдаги “Интернет жаҳон ахборот тармоғида миллий контентни ривожлантиришга доир қўшимча чора-тадбирлар тўғрисида”ги қарори ва ушбу ҳужжатга илова қилинган “2019-2021 йилларда Интернет жаҳон ахборот тармоғида миллий контентни янада ривожлантириш бўйича комплекс дастурнинг 22-банди (Ўзбекистон миллий журналистикаси ривожланиш тарихи антологиясини яратиш, унга ривожланишнинг муҳим босқичлари, мамлакатнинг машҳур олимлари ва журналистларининг медиа-соҳасини ривожлантиришга қўшган ҳиссаси ҳақидаги мақолаларини киритиш) ижросини таъминлаш бўйича Миллий матбуот марказида Ўзбекистон журналистикасининг ривожланиш тарихи ва бугунги тараққиётига оид антологияни яратиш масалаларига бағишланган йиғилиш бўлиб ўтди. Унда миллий журналистика соҳасининг таниқли олимлари, тадқиқотчилари ва журналистлар иштирок этди.\nЙиғилишни Ўзбекистон Журналистлари ижодий уюшмаси раиси Саъдулла Ҳакимов очиб, юртимизда кейинги йилларда журналистика соҳасини ривожлантиришга катта эътибор қаратилаётгани, бу борада кенг қамровли ишлар олиб борилаётганини таъкидлади.\n— Ўзбек журналистикаси кеча пайдо бўлгани йўқ ва у сермазмун, биз ғурурлансак арзийдиган тарихга эга, деди у. — Бу тарихни тадқиқ этиш, ҳар бир даврнинг энг яхши асарларини келгуси авлодларга етказиш бурчимиз. Тўғри, журналистика бўйича кўп китоблар чоп этилди, дарслик ва қўлланмалар яратилди. Буларни эътироф этган ҳолда, шу вақтга қадар Ўзбек журналистикаси антологиясига қўл урилмаганлигини ҳам тан олиш лозим.\nАнтология аввал электрон шаклда тайёрланади ва Журналистлар ижодий уюшмаси сайтига жойлаштирилади. Кейин эса китоб шаклида чоп этилади.\nPrevious Афғон ёшлари журналистикага қизиқишмоқда\nNext “Матбуот тарқатувчи”даги қинғирликлар ёки қўйнингдан тўкилса қўнжинггами?


Department of Faculty and Hospital Surgery №1 http://surgery.med.tma.uz of Tashkent Medical Academy Fri, 26 Nov 2021 04:18:54 +0000 en-US hourly\t1\thttp://surgery.med.tma.uz/wp-content/uploads/2021/08/cropped-tma-new-logo-32x32.png Department of Faculty and Hospital Surgery №1 http://surgery.med.tma.uz 32 32 ТАРБИЯ – КОМИЛЛИК САРИ ҚАДАМ http://surgery.med.tma.uz/archives/2774 http://surgery.med.tma.uz/archives/2774#respond Fri, 26 Nov 2021 04:18:30 +0000 http://surgery.med.tma.uz/?p=2774\n“Халқнинг ҳаракат қилиши, давлатманд бўлиши, бахтли бўлиб иззат-ҳурмат топиши, жаҳонгир бўлиши, заиф бўлиб хорликка тушиши, фақирлик жомасини кийиб, бахцизлик юкини тортиб эътибордан қолиши, ўзгаларга тобе ва қул, асир бўлиши болаликдан ўз ота-оналаридан олган тарбияларига боғлиқ. Болалар ахлоқий тарбияни муҳитдан оладилар, бошқача қилиб айтганда, болалар сувга ўхшайди, сув идишнинг шаклини олганидек, болалар ҳам муҳитнинг одоб-ахлоқини қабул қиладилар”\nТарбия –шахс онгини жамиятнинг мақсад ва вазифаларига мувофиқ равишда таркиб топтириш ва ривожлантириш жараёни. Тарбия шахснинг индивидуал тараққиёти, ахлоқий, ақлий, эстетик, маънавий, ахлоқий, ақлий, эстетик, маънавий, жисмоний камолотида етакчи рол ўйнайди.\nБошқачароқ айтганда, тарбия кишиларнинг ижтимоий, иқтисодий ва маданий ҳаётида фаол иштирок этишга қаратилган барча таъсирлар мажмуи. Буюк маърифатпарвар адиб Абдулла Авлоний айтганидек, “Тарбия биз учун ё ҳаёт – ё мамот, ё нажот – ё ҳалокат,ё саодат – ё фалокат масаласидир”.\nШундай экан, бугун биз бир қатор турли хусусиятларга бой даврда яшаётган эканмиз, ёшларимиз тарбиясига таъсир этадиган эементларни англаб олишимиз жуда зарур. Аввало, таъсирлар – оилада, таълим муассасаларида, ижтимоий, сиёсий, нодавлат ташкилотларида, ОАВ орқали, ижтимоий тармоқлар, радио телевидение орқали бўлиб, у тарбияга кучли таъсирини ўтказмоқда.\nТарбия – жиддий, узоқ муддатли, хатто доимий мураккаб жараён. Муайян одоб доирасида бўлиш, яхши одатларга ўрганиш, яхши ном қолдиришга интилиш инсониятга хос хусусиятлардир. Оддий кўринган одобсизликдан улкан ижтимоий иллат туўилиши ҳеч гапмас. Одобли бўлиш одамдан ортиқча нарса талаб қилмайди, лекин ундан кўп нарса топади.\nТарбия –таълим билан узвий боғланган, бир-биридан ажратиб бўлмайди. Яъни таълим – тарбиянинг муҳим воситаси бўлиб, кўп мақсад ва вазифалар у орқали амалга оширилади. Чунки, илм жаҳолатга қарши курашувчи энг асосий воситадир. У онгсизликни йўққа чиқариб, кишини тафаккур гулшани сари етаклайди. Шу сабабдан ҳам Қозизода Румий шундай деганлар: “Бир далил билан қирқ олимни енгдим, лекин қирқ далил билан бир илмсиз, нодонни енголмадим.” Демак, илмсизлик жамият ҳаётида энг ёмон иллатларни шаклланшига олиб келувчи салби ҳодиса.\nШу сабабдан аждодларимиздан қолган бой маънавий меросларимизда тарбия масаласи асосий ўрин эгаллайди ва унда илмга алоҳида эътибор қаратилади. Масалан, халқимиз тарихидаги энг қадимги ёзма манба ҳисобланган “Авесто” китобида ёшлар тарбиясига, уларнинг атроф-муҳитга бўлган муносабатларининг шаклланишига, меҳнат тарбиясига, атрофдагиларга бўлган қарашларда инсоний фазилатлар устун бўлишига алоҳида эътибор қаратганлар. Уларни ҳаётга тайёрлашда маънан юксак кишилар бўлиб етишлари учун гўзал хислатлар шаклланишига ҳаракат қилганлар. Уларга қўйилган юксак талаб: “Эзгу фикр”, “эзгу сўз” ва “эзгу амал” дан иборат бўлган. Яъни, ҳар бир кишида шундай хислатлар бўлишига ҳаракат қилганлар.\nЗеро, биз тарихимизга бир назар ташлар эканмиз илк ўйғониш даврида етишиб чиққан алломаларимиз ижодида, жумладан, Форобий, Абу Али ибн Сино, Беруний, Хоразмий, Фарғоний каби буюк қомусий олимлар асарларида, уларнинг илмий-назарий таълимотларида таълим-тарбия масалаларига кенг ўрин берилганига, чунончи, тарбия муаммоларига жаҳон маданияти мезонлари билан ёндашилганига гувоҳ бўламиз. Аллома Абу Наср Форобий (873-950)нинг “Фозил одамлар шаҳри”, “Бахт-саодатга эришиш ҳақида кўрсатмалар”, “Бахт-саодатга эришиш ҳақида”, “Фуқаролик сиёсати”, “Давлат арбобининг афоризмлари” каби асарларида жамиятнинг келиб чиқиши, мақсад ва вазифалари ҳақида фалсафий таълимот ўз ифодасини топган. Унинг фикрича, инсон жамоалари ва жамият кишиларнинг яшаши ва камолотга эришиши учун зарур бўлган моддий ва маънавий эҳтиёжларини қондириш учун интилишлари натижасида келиб чиққан. Форобий ижодида “Фазилациз шаҳарлар” ҳақида тушунча ишлатилган. Унга кўра: “Фазилациз шаҳарларнинг одамлари ёмон феъллари, табиатлари туфайли кўнгиллари, руҳлари ҳам ёмонлашиб бораверади. Мабодо, улар анашу ёмон ишларида изчил саъй-ҳаракат, таборо куч ғайрат кўрсатса, уларнинг руҳлари янада кўпроқ ёмонлашади ва охири майиб-мажруҳ бўлиб қолади. Шу туфайли улар ўзларига ёқадиган ёмон ишлардан ҳузур-ҳаловат оладилар” дейилади.\nУ кишининг ижодида “Зарурий эҳтиёжлар шаҳри” деган тушунча ҳам мавжуд. Унга кўра: “Зарурий эҳтиёжлар шаҳри ҳам бўлиб, бундай жамоа аъзолари фақат бадан учун зарур бўлган нарсалар: озиқ-овқат, ичимлик, кийим-кечак, тураржой, жинсий алоқа ҳамда шуларга эришиш учунбир-бирларига ёрдам беришда миннат билан чекланган одамлардир.”\n“Инсон яхши тарбия кўрмаган ва тажриба орттирмаган бўлса, у кўп нарсаларни назарга илмайди ва улардан жирканади. Бундай нарсалар унга ноўрин кўринади… У билим ва тажрибага эга бўлгандан сўнг фикри ўзгаради, но ўрин бўлиб кўринган нарсалар зарурий бўлиб чиқади.” дейди Форобий.\nДунё илмий тамаддунига улкан ҳисса қўшган Абу Райҳон Беруний киши илм олмоқчи ва унинг соҳибига айланиб халосга етмоқчи бўлса у ёмонликдан тийилиши орқали вужудга келади, деб айтади. “Ёмонликнинг шохобчалари кўп бўлса ҳам уларнинг асоси тама, ғазаб ва илмсизликдир. Шу асослар қирқилса, шохобчалар сўлади; у асосан иштаҳа ва ғазаб қувватларининг йўлбошчилигидан келиб чиқади. Бу икки қувват инсонга энг кучли ва энг ҳалокатли душман бўлиб, улар инсонни овқатлардаги лаззат ва ўч олишдаги роҳат билан алқайдилар. … Уларга берилган инсон, йиртқич ва тўрт оёқли ҳайвонларга, ҳатто шайтон ва иблисларга ўхшаб қолади.”\nТарбияда киши танидаги моддийлик ва руҳият мутаносиблиги муҳим ўрин эгаллайди. Шу сабабдан Шарқ фалсафасининг муҳим қарашлардан бири инсон ва инсон жисмидаги моддийлик ва руҳийликнинг мутаносиблигидир. Агар кишидаги ана шу муттаносиблик бўзилиб моддийликка бўлган интилиш кучайса у ҳолда киши нафс балосига қул бўлади ва у ҳар қандай нарсадан тапгортмайдиган, моддийликни – бойликни устун қўядиган кишига айланиб, Хожа Аҳмад Яссавий айтганларидек «шайтон билан ҳамроҳ бўлур». Ўз ўрнида Беруний «Минерология» китобида ҳам нафс ҳақида шундай дейди: «Инсонга энг яқин нарса унинг нафсидир. Шу нафс, энг аввало, ўзига яхшилнк килишга, кейин эса ўз розилиги билан теварагидаги энг яқинларига яхшилнк қилишларига интилиши керак. У ташки кўриниши ясама шуҳрат, сунъий обрў учун мурувват ва футувват кўрсатмасин».\nНафс балоси киши кўзини кўр, қалбини ожиз қилиб унинг ўзини тубсиз жарликка улоқтириши мумкин.\nАллома нафс балосига йўлиққан кишиларни одоб- ахлоқ китобларига ошно қилиш билан даволаш мумкин, деган хулоса қилиб айтади: «Ахлоқдаги ва одобдаги нафс гўзаллигига келсак, инсон уни ёмонликдан мақталишгача кўтаришга қодир, бу [албагга] нафсни тоза тутишга, уни руҳий тиббиёт йўли билан даволашга, ёмонлик ҳолдаги асоратини аста-секин ахлоқ китобларида айтилган усуллар билан кетказиш мумкин».\nШу ўринда олимнинг султон Масъуд билан бўлган муносабатлари ҳақида ҳам икки оғиз сўз айтмоқ, жоиздир. Зора бу мисол айрим ёшларимизга ўрнак бўлиб, ундан хулосалар чиқаришса. Чунки бу воқелик илмнинг нақадар устун эканлигидан ва олим инсониятнинг бир шахси сифатида бойлик қулига айланиб қолмаганлигидан далолат беради.\nСултон Масъуд билан Беруний ўртасида ҳар доим илмнинг қизғин саҳифалари устида баҳс борар эди. Бир кун султон аллома билан кеча ва кундузнинг ўзун-қисқа бўлиш сабаблари устида суҳбатлашар экан, олимдан бу масалани аниқроқ қилиб тушунтириб беришни сўрайди. У осмон жисмлари ҳақидаги фан – астрономияни севар эди, шунингдек жуда нозик илмий қизиқиши ҳам мавжуд эди. Шунинг учун Беруний бир китоб ёзиб уни султонга бағишлади. Бу асар тарихда «Қонуни Масъудий» номи билан машҳурдир. Бундай асар унгача мусулмон олимлари ўртасида ёзилмаган эди. Айтишларича олим ўзининг бу асари эвазига султон Масъуднинг катта инъомига сазовор бўлган. Аммо Беруний бу инъомни қабул қилмаган. У совғани қабул қилмаслик сабабини бундай изоҳлайди: «Буюм мени илмий ишдая қолдиради, доно кишилар эса кумуш кетиб илм қолишини биладилар, мен бўлсам ақлнинг кўрсатишига мувофиқ иш кўраман ва абадий қоладиган илмий билимларимни ҳеч маҳал бу қалбаки дабдабаларга алишмайман».\nБеруний ўз асарларида меҳнат тарбиясига ҳам алоҳида эътибор қаратиб, унинг тарбиядаги ўрнини кўрсатиб беради. Ҳар қандай тилак-хоҳишларни амалга ошириш меҳнат билан боғлиқ, деб билади ва бу ҳақда «Геодезия» китобида шундай ёзади: «Инсоннинг тилак хоҳишлари меҳнат туфайлигина амалга оширилиши мумкин». Ҳа, ҳақиқатдан ҳам инсон ҳаётида, жамият тараққиётида меҳнат асосий ўрин эгаллайди-ки, ҳеч бир нарсани усиз тасавввур қилиш ва усиз эришиш мумкин эмас. Ер юзидаги қайси бир мавжудот бўлмасин у яшаш учун ҳаракат қилади, интилади, ишлайди. Ҳаракацизлик инсон истак-хоҳишларини амалга оширишда асосий тусиқдир.Ҳаракат ҳар қандай истакнинг руёбга чиқиши учун асос бўлади, деган фикрни илгари суради.\nБеруний «Ҳиндистон» китобининг яратилиши ҳақида шундай бир фикрни билдирадики ундан ҳар қандай орзу истакнинг ўзаги меҳнат ёки ҳаракат деган хулоса чиқориш мумкин. 1030 – 1031 йилларда ёзилган жаҳон илмий меросининг ноёб дурдона асари «Ҳиндистон» мутафаккирнинг ўзоқ изланишлари, тажрибалари, таҳлиллари, қиёслашлари ва тинимсиз меҳнати натижаси эди. У ҳақда олим шундай ёзади: «Шундай китоб вужудга келтириш иши мендан бошқа кимга муясcап бўлди? Лекин тангри мувоффақият бериб, мен маҳрум бўлган ҳаракатларга ҳозир бўлган кишигагина муяссар бўлиши мумкин» -дейди.\nБеруний ўзгалар меҳнати эвазига кун кўрадиган, бошқаларни пешона тери билан топган бир парча нонини ҳам ўзлаштиришга ҳаракат қилган ва турли мансабларга чиқиб олган кишилар ҳурматга лойиқ эмасликлари ҳақида тўхталиб «Минерология» китобида шундай, ёзади: «Меҳнациз шон-шавкатга, мартабага эришган киши ҳурматга лойиқми? Юқоря мартабага меҳнациз эришган киши фароғат ва роҳат соясида яшайди, яхши кийинади, аммо улуғлик либосидан маҳрум, ялангочдир».\nУ, инсонни Аллоҳнинг ердаги вакили, инсоннинг асосий вазифаси меҳнат орқали кўзланган мақсадига эришиш, яхшилик орқали яхшилик кўришидир, деб қайд этади.\n«Бугунги кунда жамиятимизда тадбиркорлик, эркин иқтисодий фаолият кенг ривожланаётгани, давлатимизнинг иқтисодий қудрати ортаётгани, халқимизнинг маънавияти бойиб, илм-зиё салоҳияти юксалаётгани Ватан равнақининг асоси бўлади. Бу ўзгаришлар жараёнининг устувор хусусияти- халқимизнинг бунёдкорлик фаолиятидир», – дейилади «Миллий истиқлол ғояси: асосий тушунча ва тамойиллар» рисоласида.\nҲа, мамлакатимиз мустақилликка эришганига мана 30 йил бўлди. Бу йиллар вақт уммонидан бир томчи. Лекин, шу қисқа давр ичида халқимиз томонидан асрларга татугилик бунёдкорлик ишлари амалга оширилди. Бу меҳнатнинг эвази, илмнинг натижаси, адолат тантанаси, тарбиянинг ҳосиласидир.\nШу ўринда олимлар томонидан ўтказилган ушбу сўровномани илова қилиш фойдадан холи бўлмас, деб билдик.\nОлимлар ўтказган 100 дан ортиқ эркак ва аёллар қамраб олинган сўровномасида қуйидаги саволлар қўйилди. “Сиз қайтадан бола бўлиб қолсангиз, ота-онангиздан қайси сўзларни эшитишни истардингиз?”. Улар “Менга сенга ишонаман”, “Мен сени яхши кўраман”, “Қўрқма. Биз сен билан” , “Хато қилишдан қўрқма”, “Этти пуштимизни танитганларида бундан ҳам яхшироқ бўлиб етишар эдик ва ҳ.к.з”\nСўралганларнинг 40% болаликдан ота-онадан рағбат, далда кўрмай ўсишганларини айтишган. Улар болаларига “Биз сенга ишонамиз”, “Сен зўр боласан” деган гаплар орқали тарбиялашганда улкан ютуқларни қўлга киритган бўлур эдик, деб жавоб беришган.\nСўралганларнинг 20% ота-онасидан “Мен сени яхши кўраман” , деган гапни эшитмасдан ўсишган. Бу фикрга кўпчилик қўшилади. Чунки ХХ асрнинг бошида бола тарбиясида оғир бешафқат воқелик ҳамда ҳодисалар сабаб бўлган. Ўшанда “болани қанча қийнасанг, қўрқса, кейин шунча меҳрибон бўлади” деган тушунча устун бўлган.\nСўралганларнинг 20 % етти пуштини билмаслигини айтишган. Уларга ота-оанлар ўз аждодларини таништиришмаган.\nСўралганларнинг 10% “Қўрқма, биз сен билан” деган жумлани зшитишмаган. Бу эса уларда нима бўлганда ҳам менинг ота-онам бор, деган тушунча пайдо бўлмаган.\nСўралганларнинг 10% хато иш қилганларида ота-оналаридан нуқул жазо олишганини айтишган.\nЮқоридагилардан хулоса қилиб, олимлар қуйидагиларни тасия этишади:\nҲеч қачон фарзандингиз Сизга ўхшаган бўлиб вояга етишини кутманг. Унга “Сиз” бўлишида эмас, “Ўзи” бўлишида кўмаклашинг.\nБоладан ҳар бир қилаётган меҳнатингиз эвазига ҳақ талаб қилманг.\nҚариганда аччиқ кўз ёш тўкмаслик учун фарзандингиздан аламингизни ола кўрманг. Зеро, “Нима эксанг – шуни оласан”\nУни муаммоларига тепадан қараманг. Унда ҳам ўзига хос муаммолар анчагина эканини унутманг.\nБолани ҳеч қачон Ерга урманг.\nҲеч қачон ёдингиздан кўтарманг. Одамзодни энг зўр учрашуви-фарзандлари билан учрашувидир. Улар билан дийдор кўришувидир. Уни ўз дардингизга шерик қилманг.\nФарзандингиз учун нимадир қилиб бера олмасангиз ўзингизни қийнаманг. Чунки, фарзандингизга нима қилиб берсангиз ҳам, у камдек кўринаверади.\nБола сизни қийновчи эмас. У Сизга Ҳаёт томонидан берилган бебаҳо ёдгорлик. Сиз унисалоҳиятни ривожлантиринг ва қалбини ҳимоя қилинг.\nБировни боласини ҳам яхши кўринг. Ўзингизга тиламайдиган нарсаларни бошқаларга ҳам раво кўрманг.\nФарзандингизни доим яхши кўринг-хоҳ у иқтидорсиз бўлсин, хоҳ омадсиз ёки улғайган бўлсин.\n]]> http://surgery.med.tma.uz/archives/2774/feed 0 Она тилим – миллат таянчи! http://surgery.med.tma.uz/archives/2764 http://surgery.med.tma.uz/archives/2764#respond Thu, 21 Oct 2021 03:04:36 +0000 http://surgery.med.tma.uz/?p=2764\nТил ҳар бир миллатнинг энг азиз бойлиги, унинг маънавий қиёфаси, маданияти, ички дунёсини акс эттирувчи муҳим восита саналади. Маърифатпарвар бобомиз Абдулла Авлонийнинг “Ҳар бир миллатнинг дунёда борлиғини кўрсатадурган ойинайи ҳаёти тил ва адабиётидур. Миллий тилни йўқотмак – миллатнинг руҳини йўқотмакдур” деган ҳикматли сўзлари ҳам бу фикрни яққол тасдиқлайди.\nХақлқимизнинг бебеҳо бойлиги бўлган ўзбек тили дунёдаги қадимий ва бой тиллардан бири бўлиб, халқимиз учун миллий ўзлигимиз ва мустақил давлатчилигимиз тимсоли, маънавий бойлик, буюк қадриятдир.\nПрезидентимиз ўз нутқларидан бирида “Улуғ аллома, ХХ аср бошида олти тилли – ўзбек, араб, форс, ҳинд, турк ва рус тилларида луғат тузган Исҳоқхон Ибратнинг мана бу ҳикматли сўзларини эслатган эдилар: “Бизнинг ёшлар албатта бошқа тилни билиш учун саъй-ҳаракат қилсинлар, лекин аввал ўз она тилини кўзларига тўтиё қилиб, эҳтиром кўрсацинлар. Зеро, ўз тилига садоқат – бу ватаний ишдир”.\nДарҳақиқат, ҳозирги тез ўзгараётган глобаллашув даврида ўзбек тилининг ўзига хос бетакрор хусусиятларини сақлаб қолиш, уни келажак авлодга бешикаст етказиш бизнинг аждодларимиз ва келгуси авлод олдидаги муқаддас бурчимиздир.\nТарихга назар ташласак, асрлар, даврлар ўтиши билан кўплаб тиллар истеъмолдан чиқиб, “ўлик тил”га айланганини кўрамиз. Лотин, оромий, қадимги юнон, келт, шумер, аккад, хетт тиллари… Улар қатори бир пайтлар юртимиз ҳудудида муомалада бўлган қадимги хоразмий, сўғд, бохтарий (бақтрий) тилларини ҳам келтириш мумкин. Турли босқинлар, ижтимоий-сиёсий жараёнлар, авлодлар, дин ва мафкуралар алмашуви сингари омиллар тилларнинг тақдирида ҳал қилувчи рол ўйнаган. Бу жараён бугунги кунда ҳам давом этмоқда. Ҳар икки ҳафтада 1 та тил ўлик тилга айланмоқда. Бу ҳолат ҳар бир тил эгаларини сезгирликка чақиради.\nЎзбек тили мансуб бўлган туркий тиллар оиласига 30 дан зиёд тил киради ва уларда Ер юзида 250 миллиондан ортиқ киши сўзлашади. Олимларнинг фикрича, бугун туркий тиллар орасида фақат олтита тилнинг ҳолати барқарор деб баҳоланган. Булар давлат тили мақомига эга бўлган ўзбек, турк, озарбайжон, қозоқ, туркман, қирғиз тилларидир.\nЎзбек тилининг халқаро миқёсдаги мавқейи тобора юксалмоқда. Дунё миқёсида ўзбек тилида гаплашувчиларнинг умумий сони 50 миллионга етади. Википедия маълумотларига кўра, ўзбек тили сўзлашувчилар сони бўйича дунёда 27-ўринда туради. Агар дунёда 7000 га яқин тил ва лаҳжа мавжудлигини эътиборга олсак, бу яхши кўрсаткич.\nЎзбек тили давлат тили мақомига эга бўлган 100 та тилдан биридир. Ҳолбуки, дунёда бундай юксак мақомга эга бўлмаган, аммо юз миллионлаб кишилар сўзлашадиган тиллар ҳам бор. Ўзбек тили қўшни давлатларда ҳам муомаладаги асосий тиллардан саналади. Хусусан, қўшни Тожикистонда ва Қирғизистонда ўзбеклар туб миллат вакилларидан кейинги ўринда туради. Афғонистонда эса ўзбек тили пушту ва дарий тилларидан кейинги учинчи расмий тил саналади.\nБугун ўзбек тили дунё ахборот маконида ҳам ўз ўрнига эга тиллар қаторидан ўрин олган. Ўнлаб йирик халқаро ахборот маҳкамалари, радио ва телеканаллар ўз материалларини ўзбек тилида ҳам тарқатишмоқда. Википедия, Гугл, Фейсбук сингари йирик мессенжерлар, ижтимоий тармоқлар, интернет платформаларида ўзбек тилининг мавқейи ошиб бормоқда.\nЎзбекистоннинг Туркий тилли давлатлар ҳамкорлик кенгашига аъзо бўлиши ўзаро иқтисодий ҳамкорликни кучайтиришга, туркий тиллар, хусусан, ўзбек тилининг халқаро нуфузини оширишга хизмат қилмоқда.\nЎзбек тили қадимий ва бой тарихга эга бўлиб, унинг шаклланишида милоддан олдинги ва милоддан кейинги дастлабки асрларда минтақамиз ҳудудида яшаган бақтрийлар, сўғдийлар, хоразмийлар ҳамда бошқа элат ва миллатлар ўз таъсирини кўрсатгани ҳақида мавжуд илмий манбалар далолат беради.\n1989-йил 21-октябрда ўзбек тилига “Давлат тили” мақомининг берилиши ўзбек тили тараққиёти учун туб бурилиш ясади. Юртимизда мустабид тузум ҳали ўз ҳукмини ўтказиб турган ғоят оғир шароитда халқимизнинг тақдири ва келажагини ҳал қиладиган қонунни қабул қилинишида Биринчи Президентимиз муҳтарам Ислом Абдуғаниевич Каримовнинг сиёсий иродаси катта ўрин тутди.\nМустақиллик йилларида ўзбек тилининг қадри яна баланд бўлди. Давлатимиз мустақиллиги айнан она тилимизда жаҳонга эълон қилинди; мамлакатимизнинг Асосий қонуни – Конституциямиз ўзбек тилида яратилди, юртимиз бўйлаб ва халқаро майдонларда Давлат мадҳиямиз она тилимизда янграмоқда.\nШунингдек, 1990-йили Вазирлар Маҳкамасининг “Давлат тили тўғрисида”ги қонунни амалга ошириш давлат дастури тўғрисида”ги қарори, 1993-йилда “Лотин ёзувига асосланган ўзбек алифбосини жорий этиш тўғрисида”ги қонун, 1995-йили “Давлат тили ҳақида”ги қонуннинг янги таҳрири, 1996-йили ушбу қонунни амалга оширишга қаратилган давлат дастурига тегишли ўзгартиришлар киритиш ҳақида Вазирлар Маҳкамасининг қарори ва шу каби бошқа ҳужжатлар қабул қилингани бу борада муҳим аҳамият касб этди.\nДавлатимизда китобхонлик маданиятини ошириш бўйича қабул қилинган фармон ва қарорлар ўзбек тили равнақига бевосита хизмат қилмоқда.\nЮзлаб боғчалар, мактаблар, олий ўқув юртлари, янги газета ва журналлар, теле-радио каналлар, нашриётлар, маданий-маърифий муассасалар, кутубхоналар она тилимизда фаолият юритмоқда.\n2016-йилда Алишер Навоий номидаги Тошкент давлат ўзбек тили ва адабиёти университетининг фаолияти йўлга қўйилди. Бу ерда фолклоршунослик, диалектология, туркология, матншунослик каби йўналишларда ўзбек тили илмий нуқтайи назарлардан тадқиқ этилмоқда.\nЎзбек тили ва уни ўқитиш масаласида янги ўқув дастурлари яратилмоқда, дарслик ва қўлланмалар, рисола ва монографиялар нашр этилмоқда, илмий анжуманлар, оммавий ахборот воситаларида ўзбек тилининг бугуни ва истиқболи ҳақида амалий таклиф ва ташаббуслар билдирилмоқда.\nПойтахтимиз марказида яратилган Адиблар хиёбониниг адабиётимизнинг буюк намояндалари, ўзбек тилининг чинакам жонкуярлари хотирасига бағишлангани айниқса эътиборлидир.\nОна тилимиз ва миллий адабиётимизни улуғлаш, унинг бой хазинаси, таровати ва нафосатини ёш авлодимизга етказиш мақсадида, юртимизда атоқли шоир ва адибларимиз номларидаги ижод мактаблари ташкил этилди. Муҳаммад Ризо Огаҳий, Исҳоқхон Ибрат, Абдулла Қодирий, Ҳамид Олимжон ва Зулфия, Эркин Воҳидов, Абдулла Орипов, Ибройим Юсупов, Ҳалима Худойбердиева, Муҳаммад Юсуф номидаги ижод мактабларида энг аввало ўзбек тили ва адабиётини, бадиий ижод сирларини чуқур ўрганиш учун барча шароитлар яратилмоқда.\nДавлатимиз раҳбарининг 2019-йил 4-октябрдаги “Ўзбекистон Республикасининг “Давлат тили ҳақида”ги қонуни қабул қилинганининг ўттиз йиллигини кенг нишонлаш тўғрисида”ги қарори эълон қилинди. Ҳукумат миқёсида байрамни нишонлаш бўйича чора-тадбирлар режаси ишлаб чиқилди. Республиканинг барча вилоятларида турли тадбирлар, давра суҳбатлари ўтказилди.\nОна тилимизга давлат тили мақоми берилганининг 30 йиллиги муносабати билан давлат тадбири ўтказилиб, унда Президентимизнинг шахсан иштироки ҳамда давлат тилининг нуфузини янада ошириш бўйича билдирган таклифлари, белгилаб берган вазифалари, қолаверса, “Ўзбек тилининг давлат тили сифатидаги нуфузи ва мавқейини тубдан ошириш чора-тадбирлари тўғрисида”ги фармони, Вазирлар Маҳкамасида давлат тилини ривожлантириш департаментининг ташкил қилиниши, бундан буён 21-октябр мамлакатимизда она тили байрами сифатида кенг нишонланиши давлатимиз томонидан она тилимиз – ўзбек тилига ҳурмат ва эътиборнинг амалдаги ифодасидир.\nДавлат тилини ривожлантириш департаменти томонидан шу қисқа вақт ичида жиддий ишлар амалга оширилди. Атамалар Комиссияси фаолияти йўлга қўйилди, “Давлат тили тўғрисида” қонуннинг янги таҳрири, ўзбек тилини ривожлантиришнинг 2020-2030- йилларга мўлжалланган консепсия лойиҳаси ишлаб чиқилди.\n2020-йилнинг 23-сентябр куни Ўзбекистон Республикаси Президенти Ш.Мирзиёев Бирлашган Миллатлар Ташкилоти Бош ассамблеясининг 75-сессиясида ўзбек тилида нутқ сўзлади. Бу чинакам тарихий ҳодиса эди. Президентимиз ўз тилимизда бутун дунёга мустақил мамалакатнинг ўз тилида дунёга айтар сўзи борлигини намоён қилди.\nЎзбек тили Америка Қўшма Штатлари, Буюк Британия, Германия, Франсия, Швеция, Россия, Украина, Хитой, Япония, Жанубий Корея, Ҳиндистон, Туркия, Афғонистон, Озарбайжон, Тожикистон, Қозоғистон, Туркманистон, Қирғизистон каби давлатларнинг 60 га яқин университетлари ва 100 дан зиёд мактабларида ўрганилмоқда. Ўзбек тили ва адабиёти бўйича илмий изланишлар олиб бораётган чет эллик олим ва тадқиқотчилар сони йил сайин кўпаймоқда.\nМамлакатимизнинг хориждаги элчихоналари ва дипломатик ваколатхоналари қошида “Ўзбек тилининг дўстлари” клублари ташкил этилмоқда.\nЯқинда бўлиб ўтган “Ўқитувчи ва мураббийлар куни” муносабати билан ўтказилган байрам тадбирида Президентимиз юртимизда 3-Ренессансни яратиш масаласини кун тартибига қўйдилар. Аминмизки, орадан йиллар ўтиб юртимизда 3-Уйғониш даври бўлади ва ўзбек тилида яратилган илм-фан ривожи яна дунё тамаддунига катта ҳисса қўшади. Ўзбекнинг янги Беруний, Хоразмий, Ибн Сино, Фарғоний, Мирзо Улуғбек, Алишер Навоийлари дунёга ўзбекнинг тафаккурини, зиёсини таратади.\n2019-йил 21-октябр куни давлатимиз раҳбари томонидан имзоланган Фармонда ҳам давлат тилининг халқаро миқёсдаги ўрни ва нуфузи, унинг бошқа тиллар билан алоқалари истиқболларини белгилаш, хорижда истиқомат қилувчи ватандошлар ва ўзбек тилини ўрганиш истагида бўлган чет эл фуқаролари учун ўзбек тили дарсликлари ва электрон дарсликларни ишлаб чиқиш ҳамда уларни кенг миқёсда тарқатиш, ўзбек тилини ўргатиш бўйича махсус курсларни ташкил этиш каби вазифалар белгиланган.\n“Аждодларимиз, ота-боболаримиз айнан она тилимиз орқали жаҳонга ўз сўзини айтиб келганлар. Шу тилда буюк маданият намуналарини, улкан илмий кашфиётлар, бадиий дурдоналар яратганлар”, деган эди Президентимиз Шавкат Мирзиёев ўзбек тилига Давлат тили мақоми берилган куннинг 30 йиллигига бағишланган тантанали маросимдаги нутқида.\nАлишер Навоий ҳазратлари “Тилга эътиборсиз, элга эътиборсиз”, дея бежиз таъкидламаган. Она тилини севмаган, унинг қадрини англамаган инсон юрагида эл-юртга бўлган муҳаббат ҳам бўлмайди. Биз тилимизни асраш ва уни ривожлантириш учун қанчалик ҳаракат қилсак, унинг дунё ҳамжамияти майдонидаги нуфузи ва пойдевори ҳам шунчалик мустаҳкамланиб боради.\nШунингдек, иқтидорли ёшларнинг ижодий салоҳиятини юзага чиқариш ва ривожлантириш, уларнинг давлат тилини тарғиб қилувчи ижодий ишларини ривожлантириш ва оммалаштириш орқали ёш авлодда она тилига нисбатан миллий ғурур ҳиссини шакллантириш, уларда умуминсоний қадриятларга бўлган ҳурмат туйғусини тарбиялаш адлия идоралари ходимларининг ҳам вазифасидир.\nОна тилимизнинг улкан ютуқлари, унинг нуфузи ҳақида шаҳримизнинг ўрта таълим мактаблари, коллеж ва академик лицейлари ўқитувчи ва ўқувчилари иштирокида ўтказилган онлайн тарзидаги брифингларда, олиб борилган тадбирларда тушунтириш ҳамда ўқув ишлари доимий равишда ташкиллаштириб келинмоқда. Кенг жамоатчиликда ватанпарварлик, маънавий – адабий меросимиз, она тилимиз тарихига қизиқиш уйғотиш, уни асраб авайлашга чорлаш каби мақсадлар ҳам кўзда тутилганки, уларнинг амалга ошиши тилимиз тараққиёти билан боғлиқ ўта муҳим омиллардир.\nТил – миллатнинг сўнги қўрғони. Миллат руҳи фақат тилда сақланиб қолади. Таниқли олим Зуҳриддин Исомиддин тўғри таъкидлаганидек: “Ўзбек тили бизнинг миллий бойлигимиз ёки фахри – ғуруримиз эмас. У.. байроқ, герб ё гимн сингари рамзлардан бири ҳам эмас. Чунки уларнинг ҳаммасини, шароит тақозо қилса – ўзгартирса бўлади. Аммо тилингизни қандай ўзгартирасиз? Тил – миллатнинг жони. Шу тил бўлмаса – ўзбек йўқ, Ўзбекистон йўқ”.\n]]> http://surgery.med.tma.uz/archives/2764/feed 0 ЎЗБЕКИСТОН РЕСПУБЛИКАСИ ПРЕЗИДЕНТИ САЙЛОВИНИНГ КОНСТИТУЦИЯВИЙ-ҲУҚУҚИЙ АСОСЛАРИ http://surgery.med.tma.uz/archives/2756 http://surgery.med.tma.uz/archives/2756#respond Wed, 13 Oct 2021 05:38:07 +0000 http://surgery.med.tma.uz/?p=2756\n]]> http://surgery.med.tma.uz/archives/2756/feed 0 УСТОЗЛИК ШАРАФИ. 1 ОКТЯБРЬ – УСТОЗ ВА МУРАББИЙЛАР КУНИ http://surgery.med.tma.uz/archives/2752 http://surgery.med.tma.uz/archives/2752#respond Fri, 01 Oct 2021 05:28:55 +0000 http://surgery.med.tma.uz/?p=2752\nЖамиятнинг бугуни ва келажаги, унинг маданий-маърифий ва маънавий салоҳиати таълим тизимининг қай даражада ривожланганлиги билан белгиланади. Таълим-тарбия тизимидаги ислохотларнинг муваффақияти кўп жиҳатдан ўқитувчи ва мураббийларга боғлиқ. Шу сабабли мамлакатимизда ўқитувчилар меҳнатини қадрлашга, уларга ҳар жиҳатдан ғамхўрлик кўрсатишга ҳаракат қилинмоқда. Жумладан, мамлакатимизда таълим тизимини жаҳон андозалари асосида ислоҳ қилиш, янги илм масканлари қуриш, уларни замонавий техника воситалари билан жиҳозлаш ишлари изчил давом эттирилмоқда. Ўқитувчилик азал-азалдан эътиборли касб ҳисобланади. Мамлакатимизда Биринчи Президентимиз Ислом Каримовнинг (1996-йил 9-январдаги) Фармони билан 1-октябр «Ўқитувчилар ва мураббийлар куни» деб белгиланган. Мамлакатимизда ўқитувчи ва мураббийларнинг обрў-эътиборини янада ошириш, ёшларимизнинг биздан кўра билимли, кучли ва албатта бахтли бўлишлари учун барча шароитлар яратилмоқда.\nШарқда, хусусан, Марказий осиёда устоз мақоми ниҳоятда баланд. Муайян касб, ҳунар ёхуд санъат эгаси ўз соҳасининг сир-асрорларини шу соҳанинг бошқа етакчи, тажрибали билимдонидан ўрганади ва худди шу жойда устоз-шогирдлик муносабати шаклланади.\nУстозсиз ҳеч нарсага эришиб бўлмайди. Дунёда устознинг меҳнатидан оғир меҳнат йўқ. Ҳеч нарсани билмайдиган ёш болага ўқиш-ёзишни ўргатгунча чекиладиган машаққатни гапирмасак ҳам бўлади. Эндигина спорт сари қадам қўйган спортчини дунё миқёсига кўтаргунча чекиладиган меҳнатлар ёки бор маҳоратини ёш болага ўргатадиган ҳунарманднинг меҳнати, сабр-қаноатини кўз олдингизга келтириб кўринг. Ўзим ҳам мадрасада дарс берганман, бу касбнинг нақадар шарафли ва машаққатли эканини яхши биламан. Ўйлаб кўринг, ўзингиз билган нарсани бировдан ҳар куни сўраш, ўргатиш, онгига жойлаш осонми? Бу меҳнатнинг шарафли томони – шогирдларнинг, бир марта устоз деб чақиришларидан ортиқ бахт ва олқиш оламда йўқ. Бунинг савобини айтмайсизми, ҳисобсиз!? Ўйлаб кўрсак, бир одамни илмсизлик, жоҳиллик ва иймонсизликдан сақлаб қоламиз. Гуноҳ ва маъсият ботқоғига тушиб, ҳаётда қоқилмасин деб, қўлимиздан келган, ўзимизда бўлган бор илмни уларга берамиз. Гоҳида ўқувчи ва шогирдларга қаттиқ танбеҳлар берилади. Мақсадимиз эса уларнинг хатоларини тўғрилаб, ислоҳ қилиш. Саъдий демишларким: “Ота-онанинг меҳридан, устознинг жаври яхшидур”, деб.\nЯна ақоид китобларида ёзилмишки, бир устоз ва толиби илм бир қабристон ёнидан ўтсалар, қирқ кун қабристондан азоби қабр кўтарилар экан. Устознинг ҳурмати-ю, ўқувчининг иззатини кўринг. Фақат бир шартни айтибдиларки, устоз риё ва тамагирлик қилмаса, устоз ва талаба Аллоҳ таоло, элу юртим манфаати учун холис хизмат қиламан деган ниятда ўқисалар ва таълим берсалар ажру мукофаати каттадир. Бу шарафли масъулиятга азалдан катта аҳамият бериб келинган. Ниятни биринчи ўринга кўтаришган. Устознинг нияти холис бўлиб, талабаларга ўрнак бўладиган амални қилсин. Шогирдларини гуноҳ ишлардан қайтариб турсин, бунинг учун ўзи амал қилсин. Айтганига амал қилмаса, шогирдларга сўзининг таъсири бўлмайди. Имом Аъзам раҳматуллоҳи алайҳнинг олдига бир одам ўғилчасини етаклаб келди ва : “Ҳурматли устоз! Ўғлим жуда кўп асал ейди. Унга камроқ егин десам, сўзимга қулоқ осмайди, шунга бир насиҳат қилиб қўйсангиз”, деди. Имом Аъзам ҳазратлари бир ҳафтадан кейин келишларини таъйинлади. Бир ҳафта ўтгач яна у зотнинг олдига боласини етаклаб келди: Имом Аъзам раҳматуллоҳи алайҳ болани бошини силаб: “Ўғлим, кўп асал емагин! Асални кўп емоғинг соғлигингга зарардир”, дедилар. Бола: «Хўп бўлади», деди. Шунда унинг отаси ниҳоятда гўзал одоб билан, қўлини кўксига қўйиб (Улуғ инсонлардан савол сўралганда, кўзига тик боқилмайди, овоз кўтарилмайди, бироз бош эгилиб, қўл кўксига қўйилиб, тавозе билан сўралади): “Ҳазрат, шу гапингизни нимагадир аввал келганимизда айтмадингиз?”, деди паст овозда. “Чунки ўша куни ўзим, асал егандим, ўзим асал еб болага асал емагин, десам гапимнинг таъсири бўлмасди”, дебдилар.\nУстоз бағрикенг ва кечиримли, шогирдларининг ҳақига дуо қилувчи бўлади. Арзимас нарсаларга жаҳли чиқмаслиги, шогирдларидан кўнгли қолмаслиги, айниқса, уларни дуои бад, қарғашдан ўзини тиймоқлиги зарур. Зеро, ота-она каби устознинг дуоси ҳам радсиз қабул бўлади.\nҲа, устоз мисли ёниб турган шамга қиёс. О‘зи ёниб, атрофга нуру зиё сочади. Бошқалар ана шу нурдан баҳраманд бўлади. Шу сабаб, ҳар бир инсон ёшидан, мавқеидан, даражасидан қатъи назар, сабоқ берган устоз-мураббийи олдида мудом таъзимда. Ҳазрат Навоий айтганларидек, Ҳақ йўлида бизга минг ранжу қийинчилик билан сабоқ берган муаллимларнинг машаққатли меҳнатлари ҳақини ҳеч бир бойлик ёки ганжина билан ўлчаб бўлмайди. Уларнинг меҳнатлари беқиёс ва беназир.\nМамлакатимиз раҳбари фармони билан 1997 йилдан буён 1 октабрнинг “Ўқитувчи ва мураббийлар куни” сифатида кенг нишонланаётгани миллатимизнинг устоз-мураббийларга бўлган ҳурмат-эҳтиромининг амалдаги ёрқин ифодаси бўлди, десак муболаға бўлмайди. Давлатимиз раҳбари устоз-мураббийларга таъриф бериб, “Агарки, дунё иморатлари ичида энг улуғи мактаб бўлса, касблар ичида энг шарафлиси ўқитувчилик ва мураббийликдир. Чиндан ҳам ўқитувчи наинки, синф хонасига файз ва зиё олиб кирадиган, балки, минг-минглаб мурғак қалбларга эзгулик ёғдусини бахш этадиган, ўз ўқувчиларига ҳақиқатдан ҳам ҳаёт мактабини берадиган мўътабар зотдир”, деган эди.\nАфсоналарга кўра, машҳур саркарда Искандар Румийдан (Александр Македонский) “Нечун Арастуни (Аристотел) отангиздан ортиқ иззат қиласиз?”, деб сўрадилар. Искандар Румий жавоб берди: “Отам гўёки мени осмондан ерга туширди. Аммо устозим Арасту мени ердан осмонга кўтарди. Яъни, отам мени дунёга келмоғимга сабаб бўлди. Устозим илм ва одоб ўргатиб, мартаба ва иззатимнинг ортмоғига сабаб бўлди”.\nУстоз ва муаллимга ўзни паст тутиб, хокисор бўлиш нажот эшиги, илм таҳсил қилишнинг асосий омилларидан бири ҳисобланади. Динимиз шунга буюради, шунга ўргатади. Бу устозларнинг шогирдлари устидаги ҳақларидандир. Уламолар айтадиларки, устоз ва муаллимлар фақат лаънати замон ва лаънати макондагина эҳтиром қилинмайдилар. Чунки Набий алайҳиссалом олимлар ҳурмат қилинмайдиган замонда яшашдан, шундай бир замонга ризқлари қўшилган бўлишидан Аллоҳга сиг‘инган эканлар. Пайғамбар алайҳиссалом паноҳ сўраган замон эса энг машъум ва малъун замон бўлиши шубҳасиздир. Саҳобалардан Саҳл ибн Саъд ас-Сўидий (разияллоҳу анҳу) ривоят қилишига кўра, Расулуллоҳ соллаллоҳу алайҳи ва саллам Аллоҳга илтижо қилиб: “Eй Аллоҳ, алим (билимдон)га эргашилмайдиган, ҳалим (оқил)дан эса ҳаё қилинмайдиган бир замон устимга келиб қолмасин!”, дея олим ва муаллимлар ҳурмат қилинмайдиган замонда ҳаёт кечиришдан паноҳ сўрар эдилар (Имом Аҳмад ривояти).\nШогирд устознинг ғазабини келтирадиган, ранжитадиган ишлардан ўзини тийсин. Устоз томонидан берилган вазифаларни аъло даражада тайёрлаб, устозни хурсанд қилсин, чунки устозлар шогирдларининг зукколиги, вазифаларини ўз вақтида бажариши ва одобини кўриб хурсанд бўладилар. Устоз шогирдининг жоҳиллик ботқоғидан, олимлик даражасига кўтарилаётганидан мамнун бўлади. Шогирдлар илм даргоҳини битириб кетсаларда, ўз устозларининг аҳволидан хабар олиб, уларнинг яхшилиги, устозлар сабаб етган мартабаларини изҳор қилиб, устозлар фоний дунёни тарк этган бўлсалар, уларнинг ҳақига дуо қилиб турсинлар.\n]]> http://surgery.med.tma.uz/archives/2752/feed 0 УСТОЗИМ ҲАЁТИМ ЧИРОҒИ! http://surgery.med.tma.uz/archives/2747 http://surgery.med.tma.uz/archives/2747#respond Fri, 01 Oct 2021 05:16:38 +0000 http://surgery.med.tma.uz/?p=2747\n]]> http://surgery.med.tma.uz/archives/2747/feed 0 Ўзбекистоннинг прагматик фаол ташқи сиёсий ва иқтисодий дипломатияси http://surgery.med.tma.uz/archives/2732 http://surgery.med.tma.uz/archives/2732#respond Fri, 10 Sep 2021 03:15:14 +0000 http://surgery.med.tma.uz/?p=2732\n]]> http://surgery.med.tma.uz/archives/2732/feed 0 Congratulations on Independence Day! http://surgery.med.tma.uz/archives/2175 http://surgery.med.tma.uz/archives/2175#respond Wed, 01 Sep 2021 07:00:34 +0000 http://surgery.med.tma.uz/archives/2175\nThe Department of Faculty and Hospital Surgery No. 1 TMA congratulates you on the most important and bright holiday of our country – Independence Day of the Republic of Uzbekistan.\n]]> http://surgery.med.tma.uz/archives/2175/feed 0 Симптоматик артериал гипертензия http://surgery.med.tma.uz/archives/2706 http://surgery.med.tma.uz/archives/2706#respond Mon, 14 Jun 2021 13:22:06 +0000 http://surgery.med.tma.uz/?p=2706\n]]> http://surgery.med.tma.uz/archives/2706/feed 0 Экологик муаммолар ва уни олдини олиш http://surgery.med.tma.uz/archives/2699 http://surgery.med.tma.uz/archives/2699#respond Fri, 11 Jun 2021 13:00:52 +0000 http://surgery.med.tma.uz/?p=2699\n]]> http://surgery.med.tma.uz/archives/2699/feed 0 Соғлом танда соғ ақл! http://surgery.med.tma.uz/archives/2692 http://surgery.med.tma.uz/archives/2692#respond Fri, 04 Jun 2021 12:18:12 +0000 http://surgery.med.tma.uz/?p=2692\n]]> http://surgery.med.tma.uz/archives/2692/feed 0


ХТВ ва DELL мактабларда IT-инфратузилмасини ривожлантириш масалаларини муҳокама этдилар\n2018.11.13 | Янгиликлар\nАмериканинг DELL компаниясининг Қозоғистон ва Марказий Осиё бўйича бош директори Нурлан Садиков бошчилигидаги делегация Ўзбекистон халқ таълими вазирлигига ташриф буюрди.\nУчрашув доирасида меҳмонлар Ўзбекистон халқ таълими тизимида олиб борилаётган ислоҳотлар билан танишдилар. Шунингдек, Ўзбекистон раҳбарияти халқ таълими тизимида замонавий ахборот технологияларини жорий этиш бўйича қўйилган вазифалари таъкидлаб ўтилди.\nТомонлар учрашувда Ўзбекистон мактабларини рақамлаштириш ва ахборот технологияларини ривожлантиришда ҳамкорлик алоқаларини ўрнатиш масалаларини кўриб чиқдилар.\nУчрашув давомида таъкидланганидек, ҳозирда Ўзбекистондаги 9,7 мингга яқин мактаблардан фақатгина 35% замонавий компьютер ускуналарига эга ва 10% юқори тезликдаги интернетга уланган. Ўзбекистон Президенти томонидан яқин уч йил ичида барча мактабларни компьютер ва интернет алоқаси билан таъминлаш вазифаси юклатилган.\nНурлан Садиков Dell компаниясининг Қозоғистонда электрон синфлар ва кутубхоналар, ҳамда ўқувчилар учун интернет тизимини яратишдаги тажрибаси ҳақида гапириб берди. Унинг айтишича, Dell компанияси Ўзбекистон таълим муассасаларида IT-инфратузилмасини яратиш учун ўз тажрибаси билан ўртоқлашишга тайёр.\nУчрашув якунига кўра, томонлар Ўзбекистон мактабларида замонавий IT-инфратузилмасини яратишда ҳамкорлик алоқаларини ўрнатиш масалаларини ўрганиб чиқишга келишиб олдилар.


Нарх-наво ва яшаш харажатлари: Тошкент дунёдаги энг қиммат шаҳарлардан бирими? (+видео) — Review.uz\nИқтисодий тадқиқотлар ва ислоҳотлар маркази экспертлари Малика Жуманиёзова ва Бахтишод Хамидов “Дунёнинг энг қиммат шаҳарлари” рейтинги қандай тузилиши борасида интервью берди.\nИқтисодий тадқиқотлар ва ислоҳотлар маркази экспертлари Малика Жуманиёзова ва Бахтишод Хамидовнинг кузатувларига кўра, бирор бир шаҳарда озиқ-овқат нархларининг бошқа шаҳарларга нисбатан қимматлигини ҳисоблаш учун бир неча юз маҳсулот турлари танлаб олинади. Таъкидлаш жоизки, маҳсулот нархига чексиз кўп омиллар таъсир этади. Шундай экан, нархларни ривожланиш даражасига боғлаш нотўғри.\nХўш, Тошкентда озиқ-овқат нархлари энг бой мамлакатлар пойтахтларидагидан ҳам қимматроқми? Тошкентдаги энг арзон 10та озиқ-овқат нархларидан келиб чиқиб, Тошкентни энг арзон шаҳарлар қаторига киргизса ҳам бўладими?\n“Буюк Британиянинг "Economist Intelligence Unit" тадқиқот маркази ҳар йили "WCOL" (Worldwide Cost of Living - дунёда яшаш қиймати) дунённинг турли мамлакатларидаги яшаш харажатларини рейтингини эълон қилиб боради. Унда дунёнинг 133 та шаҳарларидаги 160 та энг муҳим товар ва хизматлар (озиқ-овқат ва ноозиқ-овқат) нархлари ҳисобга олинади.\n2020 йил таҳлил натижаларига кўра, Ўзбекистонда озиқ-овқат нархлари индекси бўйича 133 шаҳарлар орасида Тошкент шаҳри 132-ўринни эгаллаган. Ёки бошқача қилиб айтадиган бўлсак, энг арзон шаҳарлардан биттаси", дейди Иқтисодий тадқиқотлар ва ислоҳотлар маркази эксперти Малика Жуманиёзова.\n“Жаҳон банки тадқиқотларига асосланиб айтадиган бўлсак, энг кам иш ҳақи ўртача даромадларга нисбатан ҳамма мамлакатда бир хил белгиланмайди. Масалан, Дания, Голландияга ўхшаган мамлкатларда бу нарса 40-45 % даражасида белгиланган. Аксинча Словакия, Латвияга ўхшаш мамлакатларда бу нарса 7-8% даражасида белгиланган. Ўртадаги тафовут жуда катта. Бу дегани энг кам иш ҳақининг белгиланишига бошқа факторлар ҳам таъсир қилади. Ҳозирги ўхшаган таҳлилдан Латвия, Словакияга ўхшаган давлатлар хафа бўлган бўларди. Чунки уларда энг кам иш ҳақини ўртача даромадга нисбатан пастроқ белгиланишига қанақадур бошқа факторлар таъсир қилган. Ривожланган мамлакатлар билан ривожланаётган мамлакатларни алоҳида таҳлил қилиш керак”, дейди Иқтисодий тадқиқотлар ва ислоҳотлар маркази эксперти Бахтишод Хамидов.\nДунё шаҳарларидаги нарх-наво бўйича тадқиқотлар натижалари ушбу гаплар асосли эканлигидан далолат бермоқда. Масалан, Numbeo.com сайти маълумотларига қараганда, озиқ-овқат нархлари индекси бўйича Тошкент 138 та шаҳар ичида 135-ўринда туради ёки бошқача қилиб айтганда энг арзон шаҳарлардан бири ҳисобланади.\nҚорақалпоғистон Республикаси Вазирлар Кенгаши раисининг қорақалпоғистонликларга мурожаатининг лингвистик таҳлили\nЎзбекистон янги иқтисодий ривожланиш босқичида хизматлар соҳасини жадал ривожлантиришга алоҳида эътибор қаратмоқда


Клопп: "Барселона" билан бўладиган ўйинларни сабрсизлик билан кутяпман - Offside.uz – Offside'да бўлинг, офсайдда қолманг!\nБизни ярим финалда дахшатли жуфтликнинг ўйинлари кутмоқда.\n"Ливерпуль" клуби бош мураббийи Юрген Клопп кеча "Порту"га (4:1) қарши ўйинда қўлга киритилган йирик ҳисобдаги ғалабадан сўнг ўз фикрларини билдириб ўтди. Таъкидлаш керакки, унинг жамоаси икки ўйин натижасига кўра 6:1 ҳисобида ғалаба қозонди ва ЕЧЛ ярим финалига йўлланмани қўлга киритди.\n“Бизни “Драгау”да қийин ўйин кутаётганини билгандик. Шундай ҳам бўлди. Аммо, иккинчи бўлимда рақиб чарчаб қолди ва биз бундан фойдаланиб ташаббусни ўз қўлимизга олдик ҳамда голлар урдик. Шубҳасиз, бизнинг жамоамиз тажрибалироқ эди.\nМен “Барселона”га қарши расмий учрашувларда биринчи марта ўйнайман. Буни эса сабрсизлик билан кутяпман”, - дейди германиялик мутахассис.\n18/04, 11:00 0\n"Ливерпул"нинг премьер-лигадаги кетма-кет ғалабалари сони рекорд даражага етди\n"Монако" Чили терма жамоаси аъзосини ўз сафига қўшиб олди


АҚШ: минглаб авиарейслар бекор қилинди | Azon.uz - Ахборот-таҳлилий портал\n1453 15:30 18.01.2022\nАмерика Қўшма Штатларининг шарқий қисмида кузатилаётган бўронлар натижасида мамлакатдаги мингдан ортиқ авиарейслар бекор қилинди.\nДам олиш кунлари бошланган бўронлар натижасида якшанба куни 3059 та маҳаллий ва халқаро рейслар бекор қилинган. Душанба куни эса яна 1385 та рейс ҳам бошқа муддатга қолдирилган. Шимолий Каролинадаги Шарлотта Дуглас халқаро аэропорти бу борада рекордчи бўлди. Мазкур аэропортдан учиши керак бўлган рейсларнинг 620 таси бекор қилинган. Расмийларнинг таъкидлашича, об-ҳаво сабаб бекор қилинган рейс йўловчилари ҳеч қандай тўловсиз кейинги рейслар учун чипта харид қилиши мумкин.\nШунингдек, душанба куни ноқулай об-ҳаво шароити сабаб мамлакатдаги баъзи мактаблар ва ташкилотлар ҳам ёпилган.\nавиарейс АҚШ Махсус америка\n908 18:15 05.10.2021\n819 15:30 23.09.2021\nПокистон Кобулга авиарейсларни тиклайди\n1258 22:05 11.09.2021\n1468 18:00 05.08.2021\nЎзбекистон Исроил фуқаролари учун учиш мумкин бўлмаган ҳудудлар рўйхатига киритилди\n2793 13:25 19.07.2021


Аппеляция жараёнидан пора эвазига ўтказиб қўймоқчи бўлган фирибгар ушланди - UzNews.uz\nАппеляция жараёнидан пора эвазига ўтказиб қўймоқчи бўлган фирибгар ушланди\nТДПУга 10 минг АҚШ доллари эвазига киритиш таклиф этилди.\nТошкент шаҳрининг Миробод туманида жорий йилнинг 19 сентябрь куни туман ИИБга тушган ҳужжатларга кўра, 2016 йил сентябрь ойида Мирзо Улуғбек туманида яшовчи Х.Х. исмли аёл таниши Яккасарой туманида яшовчи Г.С.ни тест синовлари натижасига кўра, паст балл тўплаганлиги сабабли Тошкент Давлат педагогика университетига апеляция тартибида ўқишга кириш масаласини ҳал қилиб беришини айтган. Давлат тест маркази билан боғлиқ жараённи ҳал этишни айтиб ундан 10 минг АҚШ долларини алдов йўли билан олган.\nБироқ ишни ҳал қилмасдан пулларини қайтармаганлиги кўрсатилган. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар берди.\nХ.Х. исмли аёл қўлга олинган. Ҳолат юзасидан жиноят иши қўзғатилган. Тергов ҳаракатлари олиб борилмоқда.


31 июль, 2020, 23:47\nТеглар:Профессионал бокс | Қудратилло Абдуқаҳҳаров\nЖанг қаерда бўлиши маълум эмас.\nЯрим ўрта вазнда (66.8 кг) WBC ва IBF чемпиони Эррол Спенс (26-0, 21 КО) ўзининг навбатдаги жангини 21 ноябрь куни ўтказади. Бу борада спортчи ўз твиттер саҳифасида маълум қилди. Спенс камарларини WBC йўналишидаги мажбурий даъвогар Дэнни Гарсиядан (36-2, 21КО) ҳимоя қилади. Аммо жанг манзили ҳали эълон қилинмади.\nЭслатиб ўтамиз: ушбу вазнда ҳамюртимиз Қудратилло Абдуқаҳҳоров ва Сергей Липинец 10 октябрь куни вақтинчалик IBF жаҳон чемпионлик камари учун жанг олиб боради. Мазкур жанг ғолиби Эррол Спенс ва Дэнни Гарсия тўқнашувида зафар қучган боксчига қарши мажбурий даъвогарга айланади.


Туман кенгаши депутати саховат кўрсатди | O'zLiDeP\nТуман кенгаши депутати саховат кўрсатди\nРамазон ойида меҳр-саховат, оқибат ва ҳиммат каби юксак фазилатлар минглаб оилаларга шодумонлик улашмоқда. Бугунги кунда Фарғона вилоятида ҳам “Саховат ва кўмак” умумхалқ ҳаракати доирасида амалга оширилаётган хайрли амаллар буни яққол кўрсатиб турибди.\nOʻzLiDeP Бағдод туман Кенгаши раиси, туман кенгаши депутати Муҳаммаджон Деҳқонов ташаббус билан чиқиб, “Саховат ва кўмак” жамғармаси билан ҳамкорликда 200 та эҳтиёжманд хонадон соҳибларига 20 турдаги озиқ-овқат маҳсулотларини беғараз тарқатди.\nШунингдек, депутат М.Деҳқонов мамлакатимизда карантин тугагунига қадар Бағдод туманидаги 100 та оилани оталиққа олишини билдирди ва бу саъй-ҳаракат ҳам бугундан амалга оширилди.\nХайрия ишида “Унсин-ая Бағдод” чорвачилик фермер хўжалиги ҳам ўз ҳиссасини қўшди.\n– Рамазон эзгулик, меҳр-оқибат, саховат уруғларини сочадиган, кишиларни яхши ва савоб амаллар билан янада бирлаштирадиган муборак ойдир, – дейди М.Деҳқонов. – Биз, депутат ва тадбиркорлар ҳамиша халқимиз хизматидамиз. Оғир кунларда бир биримизга елкадош бўлиб, ишсиз, кам таъминланган оилаларга ёрдам беришдек эзгу иш бўлмаса керак.


03:26 18 Феврал 2020\n10:39 17.09.2019 (Янгиланган 12:08 17.09.2019) Ҳавола олиш\nТОШКЕНТ, 17 сен – Sputnik. Москванинг Тўққизинчи арбитраж суди Ўзбекистон – Британия қўшма корхонаси “Бешариқтекстил” савдо уйидан 1 миллиарддан ортиқ маблағ ундириш ҳақида қарор чиқарди, РИА Новости хабарига асосан.\nСуд қарорида айтилишига кўра, Арбитраж суд “Бешариқтекстил”нинг май ойида берилган аппеляция аризасига рад жавоби берган ва суд қарори кучга кирган.\nБанкрот бўлган Старбанкнинг янги бошқарувчиси – АСВ, Старбанкдан 2013 ва 2015 йилларда имзоланган 3та кредит шартномалари бўйича АЖ "Бешариктекстиль" ва бошқа жавобгар шахсларини судга берган. Биринчи даражали хўжалик суди даъвогар аризасини тўлиқ қондирган.\nАрбитраж суд, хусусан, "Бешариктекстиль" АЖ ва москванинг "Вектор" МЖЧдан 7,7 миллион евро (560 миллион рубл), "Бешариктекстиль" АЖ ва москванинг "Бешариктекстиль Савдо уйи" МЖЧ ҳамда Ўзбекистоннинг WBM Textile компанияларидан жами – 465 миллион рублдан ортиқ маблағ ундириш ҳақида қарор чиқарган.\nСуд шунингдек, Старбанкда гаровда турган тикувчилик ускуналарини ва “Бешариқтекстил” Савдо уйининг тайёр маҳсулотларини сотиш ҳақида қарор чиқарган. Гаровга қўйилган мулкнинг бошланғич қиймати 542,3 миллион рублга, сотувдаги маҳсулотлар қиймати 100 миллион рублга баҳоланмоқда. Ушбу мулк савдосидан тушган маблағ – компаниянинг Старбанк олдидаги қарзларини тўлашга йўналтирилади.\nЭслатиб ўтамиз, Россия банки 2016 йилнинг март ойида Старбанк лицензиясини тўхтатган эди. Банк ўз ҳиссадорларидан 14,6 миллиард рубл қарз бўлган. АСВ (Агентство по страхованию вкладов) банк қарзларини тўлаш мажбуриятини бўйнига олган.


Болаларни ўйлашга ўргатиш керак\nБолалар – бизнинг келажагимиз. Келажагимиз вақтининг кўп қисмини идеалдан анча йироқ бўлган мактабда ўтказади. Машҳур активист Уилл Стэнтон болаларни пассив қулоқ солувчилардан ҳақиқий тадқиқотчиларга айлантириш учун мавжуд таълим тизимини ўзгартириш борасидаги мулоҳазалари билан ўртоқлашган.\nУилл Стэнтон (Will Stanton) - ёзувчи ва фаол, умрини таълим тизимини ўзгартиришга бағишлаган. У Education Revolution лойиҳаси муаллифидир. Мазкур лойиҳада мавжуд таълим тизими кўриб чиқилган ва болаларни ғоявий таъсирдан озод этиб, улар салоҳиятини ривожлантиришда ёрдам берадиган, болаларга ижодий шахсларга кўрсатиладиган муносабатни шакллантиришда ёрдам берадиган янги модель таклиф этилган.\nБугун таълим тизими болаларни ўқитмайди, уларга ғояларни сингдиради. Аслида бу анча вақт давомида содир бўлган. Ўқитувчилар ёшларни ҳақиқатни обрў деб эмас, обрўни ҳақиқат деб қабул қилишга ишонтирадилар. Ўқитувчилар ўқувчилар билан суҳбатлашиш ўрнига уларга сўзлаб беришади.\nЎқитувчилар ахборот етказувчиларга айланган. Улар қачонлардир ўз устозларидан эшитганларини такрорлашади. Болалар ўз таълимининг эгаси саналмайди. Бунинг ўрнига уларнинг ақли сақлаш контейнерлари сифатида қўлланилади.\nБизга мураккаб, ижодий, қизиқувчан шахслар сифатида қаралмайди, бунинг ўрнига – катта механизмнинг деталлари сифатида муносабат билдирилади.\nТаълим тизими инсон табиатининг тадқиқ этиш қисмини фильтрлайди, мақсад – тизимга нисбатан норозиликнинг олдини олиш. Тизимга тафаккур эгалари керак эмас. Унга савол берадиган инсонлар керак эмас. Унга бошқариш осон бўлган аҳоли зарур.\nМактабда танқидий фикрлашни ўргатиб бўлмайди, деб ҳисоблайдиганлар мавжуд. Суқрот бу фикрни эшитганида жирканиб кулган бўларди. Чунки у шундай деган: “Мен ҳеч кимни ҳеч нарсага ўргата олмайман, мен уларни фақат ўйлашга мажбур қиламан”.\nАгар мактаб тизимида болаларни тарбиялаш муаммосини ҳал этишни истасак, тайёр жавобларни эмас, саволлар беришни ўрганишимизга тўғри келади.\nҲақиқий билимни тадқиқот жараёнидагина олиш мумкин. Болаларни жавобларни мустақил излашга илҳомлантириш лозим. Ўқитувчиларга келадиган бўлсак, улар болаларни фанларни ўрганиш ва шахсий кашфиётларни такомиллаштиришда зарур бўлган восита ва ресурслар билан таъминлашлари лозим. Битта яхши ифодаланган савол чексиз миқдордаги тайёр жавобларга қараганда кишини кўпроқ илҳомлантириши мумкин. Таълим жараёнининг ҳар жиҳатида ўқувчилар билан очиқ мулоқотни йўлга қўйиш, соғлом баҳсларни рағбатлантириш ва болаларга хулосаларни мустақил чиқариш имкониятини бериш керак.\nФалсафанинг мактабларда ўқитилиши аҳамияти тўғри баҳоланмаяпти. Одамларнинг катта қисми худди ғилдиракда айланаётгандек ишлайдиган дунёда вақти-вақти билан ўз истиқболларимизни қайта кўриб чиқиш ва яхлит манзарани кўздан кечиришимиз зарур.\nФалсафа бизни ўйлаш, савол бериш, англашга мажбур қилади. Бу кўникмаларсиз инсоният автоучиш режимида ҳаракат қилишда давом этади ва шу тариқа ҳокимиятга эга бўлганлар томонида босим ўтказиш, жабрлаш, озодликдан маҳрум қилишига йўл қўямиз.\nБиз ўйлашни қайтадан ўрганишимиз лозим.\n19:20 / 18.05.2020\n«Гўзал тарбиядан яхшироқ мерос йўқ» — Исломда фарзанд тарбияси ҳақида


Транспорт ва юк ташиш тизимига янги инвестициялар\n14 Фев 2020 1733\nЖорий йилнинг 13 февралида Анқара шаҳрида Инвестициялар ва ташқи савдо вазири С.Умурзаков бошчилигидаги Ўзбекистон Республикаси делегациясини Туркия Республикасининг вице-президенти Ф.Октай қабул қилди.\nИнвестициявий ҳамкорликни жадаллаштириш ва ўзаро савдо номенклатурасини кенгайтириш нуқтаи назаридан иқтисодий муносабатларни кучайтириш масалаларига бағишланган учрашув дўстона муҳитда ўтди.\nМузокарларда транспорт ва юк ташиш соҳаларида тизимли ўзаро муносабатлар, Туркия ҳукумати томонидан техник кўмак бериш ва имтиёзли кредитлаш дастурлари доирасида ўзаро ҳамкорликни ривожлантириш масалалари ҳам ўрин олди.\nАлоҳида равишда «Гебзе» махсус саноат зонасининг филиалини ташкил қилиш бўйича ҳамкорлик истиқболлари кўриб чиқилди. Бу борада, Туркия тарафи Ўзбекистонда мазкур соҳадаги илғор хорижий тажриба асосида тайёрланган «Махсус иқтисодий зоналар тўғрисидаги» Қонунини қабул қилинганлигини олқишлади.\nШунингдек, Ўзбекистон Республикаси ва Туркия Республикаси ўртасидаги Имтиёзли савдо тўғрисидаги келишувини имзолашга тайёргарликни жадаллаштириш ва мазкур битимга киритилиши таклиф этилаётган товарлар позицияларини кенгайтириш масалалари ўрганилди ҳамда уни амалда қўллаш тартиблари келишиб олинди, дебя хабар беради Инвестициялар ва ташқи савдо вазирлиги матбуот хизмати.


Хитойда Мао Цзэдунни иблис билан таққослаган амалдор ишдан ҳайдалди\n08:16 / 17.01.2017\nХитойнинг Хэбэй вилоятилик амалдор Sina Weibo ижтимоий тармоғида Хитой Халқ Республикаси собиқ раиси Мао Цзэдунни иблис деб атагани учун ўз лавозимидан озод этилди. Бу ҳақда Global Times газетаси хабар бермоқда.\nГазета маълумотларига кўра, Хитой телевидение ва радиоузатиш, кинематография, нашриёт, матбаа иши бўйича давлат бошқармасининг Шицзячжуан шаҳридаги раҳбари ўринбосари Цзо Чуньхэ ўз саҳифасида Мао Цзэдунни “иблис”, шунингдек унинг таваллуд кунига (26 декабрь) уюштириладиган ҳар йиллик тадбирларни “шахсга сиғиниш бўйича дунёдаги энг йирик ҳолат” деб ёзган.\nШундан сўнг Цзо Чуньхэ ишдан бўшатилди. Бундан ташқари унга маъмурий огоҳлантириш ҳам берилди. Хабар қилинишича, у “Weibo’да нотўғри фикрларни ёзиб қолдириш, шунингдек партия тартиб-интизомини жиддий равишда бузишда” айбланди. Унинг Weibo’даги саҳифаси ўчириб ташланди.\nХитойда собиқ раис Мао Цзэдуннинг исми билан боғлиқ яна бир можаро 2015 йилда рўй берганди. Ўшанда интернет тармоғида шахсий кечки овқат тадбири пайтида тасвирга туширилган 75 сонияли видео пайдо бўлган. Унда CCTV телеканалининг 56 ёшли бошловчиси Би Фуцзянь Пекин операси йўналишидаги инқилобий қўшиқ куйлай туриб, Хитой асосчиси – Мао Цзэдун ҳақида “номақбул” сўз ишлатган. Шундан сўнг Фуцзянь эфирдан четлатилди.\nМаълумот учун, Мао Цзэдун ХХР раиси лавозимини 1954-1959 йилларда эгаллаган.\nХитой Мао Цзэдун


10:17 25.01.2020 (Янгиланган 15:04 25.01.2020)\nҚорақалпоғистон саҳроси туристларни нима билан ҳайратга сола олади? Бу ҳақда мухбиримиз мақоласида ўқинг.\nҚорақалпоғистоннинг Элликқалъа туманида туризм фаол ривожлантирилмоқда. Яқин йилларгача бу ҳудудга туристлар оқими кўрсаткичи паст эди. Аммо инфратузилма яхшиланиб, чет эллик ҳамда республикадан келадиган меҳмонларга хизмат кўрсатувчи 2та меҳмонхона, Ақчакўл бўйича туристик хизматлар кўрсатиш мажмуаси ташкил этилгач, вазият ҳам ўзгара бошлади.\nТуристлар борадиган жойлар - бу мудофаа аҳамиятига эга бўлган тарихий ва меъморий ёдгорликлардир.\nХусусан, 2019 йил давомида бу тарихий объектларни кўриш учун қадамранжида қилган сайёҳлар ҳажми 50 мингдан ошган. Улар асосан, Тупроққалъа, Аёзқалъа, Катта Гулдурсунқалъа тарихий обидаларига ташриф уюштирганлар.\nАйнан мана шу тарихий объектлар - қалъалар - Элликқалъанинг асосий туристик йўналишларидан бирига айланиши кутилмоқда.\nSputnik Ўзбекистон мухбири шу кунларда Қорақалпоғистонда иштирок этган "Элликқалъа – туризм маркази" халқаро илмий-иқтисодий, маданий-маърифий конференция Элликқалъа туристик салоҳияти намойиш этилди.\nҚорақалпоғистон саҳроси туристларни нимаси билан ўзига ром айлаши мумкинлиги ҳақида мухбиримиз мақоласида ўқинг.\nЎзбекистон президенти Шавкат Мирзиёевнинг туризмни жадал ривожлантириш тўғрисидаги Фармони эълон қилинган кундан бошлаб, Қорақалпоғистоннинг ушбу ҳудудида ҳам жиддий ўзгаришлар амалга оширила бошлади. 2016 йилдан буён Элликқалъа туманига 7 миллион 820 минг АҚШ доллари миқдорида тўғридан тўғри инвестициялар жалб қилинган.\nБу маблағлар туфайли кўплаб корхоналар (гидропоника корхонаси, туристик комплекс, чорвачилик фермер хўжалиги, момиқ сочиқлар ишлаб чиқарувчи корхона ва кўплаб бошқа ишлаб-чиқаришлар) барпо этилди ва бизнесни ривожлантириш учун шарт-шароитлар яратилди.\nПряжа и шелкопряд, Каракалпакстан, Элликкала\nХусусан, Элликқалъада ягона кластер ҳисобланган пахта тозалаш корхонаси, ип-калава ва жинси мато ишлаб чиқарувчи қиймати 72,5 миллиард 235 миллион сўм бўлган корхона шулар жумласидан.\nЯшириниб ётган гўзаллик\nТуризм соҳасига кўрсатилаётган катта эътиборга қарамай, бугун Элликқалъа ўз туристик салоҳиятини борлигича намоён эта олган, деб ҳисоблаб бўлмайди. Қоқ чўлнинг ўртасида марвариддек товланиб турган Ақчакўл юзлаб туристларнинг ҳайратини келтириб, кўзини қувонтирсада, аммо пляж туризми ҳали йўлга қўйилмаган.\n2020 йил давомида кўл соҳилида инвестиция дастури доирасида қиймати 2 миллион АҚШ долларлик замонавий туристик хизматлар кўрсатиш лойиҳаси, чўмилиш пляжи, амфитеатр, тематик парк, ёшлар дам олиш маскани ҳамда меҳмонхона ташкил этиш режалаштирилган.\nМаҳаллий ҳокимият вакиллари туристлар қизиқишига сабаб бўлаётган тарихий объектлар бўйича изланишларни йўлга қўймоқчи. Хусусан, "Ҳамкор стимул сервис" инновацион лойиҳалар илмий-тадқиқот маркази раҳбари, профессор Шоҳида Султонованинг айтишича, ўтган 2019 йилнинг сентябрида Элликқалъа ҳудудидаги қалъалар қайтадан рўйхатга олинган.\n"Бугунги кунда кўп қалъаларимиз сақланиб қолмаган, нураб кетган, ачинарли бир ҳолатларда қолган. Лекин рўйхатга олганларимиз - 50 та қалъа - бу бугунги кунда халқаро туризм маршрутига киритишга лойиқ бўлган қалъалардир. Археологик ёдгорликларнинг аҳамиятини ҳамда ҳолатини сақлаган ҳолда уларни реставрация ва консервация қилиш ишларини амалга оширмоқчимиз. Қолаверса, ҳудуднинг туристик салоҳияти ҳали тўлиқ намоён бўлмаган. Кўп жойда унутилиб кетган миллий ҳунармандчилик анъаналари, урф-одатлар айнан шу ерда - Қорақалпоғистонда сақланиб қолган. Мана шуларни биз бутун дунёга кўрсатишни истаймиз", - дейди у.\nДарвоқе, тадбирда иштирок этган хитойлик инвестор Роберт Ли Ақчакўлга инвестиция киритишга қизиқиб қолди. Элликқалъадаги туристик объектларга экскурсия вақтида кўлни томоша қилган инвестор: "Агар, Қорақалпоғистонда шундай бир кўл бор, дейишса, ҳеч қачон ишонмаган бўлардим! Иссиқ-кўлга боришга не ҳожат, шундай бойлик турганда", - деди ҳайратини яширолмай.\nТуман инфратузилмаси ҳақида гапирадиган бўлсак, у ўта қулай, дейиш мумкин. Халқаро А380 магистрал Буюк Ипак Йўли Элликқалъа тумани ҳудудидан ўтган. Урганч халқаро аэропорти ҳам бу ҳудуддан тахминан 50 километр масофада жойлашгани туристлар учун қулай шароитлар яратади.\nУфқни кўришга ошиқ сайёҳлар\n"Ҳамкор стимул сервис" инновацион лойиҳалар илмий-тадқиқот маркази раҳбари Шоҳида Султонова дунёнинг турли бурчакларидан келадиган сайёҳлар Ўзбекистонда катта даромад келтирадиган манбалар кўп эканлигини эътироф этишларини айтади.\n"Туристлардан кўпинча Элликқалъада жудаям кўп қалъалар бор экан, нима сабабдан бу ерда туризм базасини яратмагансиз? Жуда бой тарихга эгасизлар, қанча олис бўлмасин, биз ўзга табиат, атроф-муҳитнинг ранг-баранглиги, айниқса, қуёш чиқиши ва ботишини, ой ва юлдузларни саҳрода туриб томоша қилишни истаймиз. Европа давлатларида замонавий биноларнинг ичида қамалиб қолганмиз, лекин сизларнинг давлатингизга келиб, худди эртакка кириб қолгандек бўламиз, дейишади", - дейди Султонова.\nДарҳақиқат, Элликқалъа Ер юзидаги энг ғаройиб ва гўзал ҳудудлардан бири. Ҳали инсон қўли тегмаган - бокира гўзалликни шу ерда томоша қилиш мумкин.\n11:13 22.06.2020 (Янгиланган 19:53 22.06.2020)


Юлдузлараро Муҳит ҳақида — У ким, бу нима — QOMUS.INFO\nQOMUS.INFO > Ю ҳарфи > ЮЛДУЗЛАРАРО МУҲИТ\nЮЛДУЗЛАРАРО МУҲИТ — Галактикамизнинг юлдузлараро фазосидаги материя; унинг таркиби, асосан, водород гази, чанг, магнит майдон ва электромагнит нурланишдан иборат. Зичлиги ҳар ерда турлича, массаси Галактика тўлиқ массасининг 2—3% ини ташкил қилади. Юлдузлараро муҳитда турли молеқуляр булутлар ва газчангдан иборат туманликлар ҳам кузатилади. Айрим Юлдузлараро муҳит (мас, Орион ва Омега туманликлари) да модцанинг қуюқлашиши натижасида юлдузлар туғилиш жараёни юз бермоқда. 1685 йилдаёқ Н. Пьютон газ булутининг қисилиши натижасида Қуёш вужудга кела олишини айтган. Бу фикрни 1902 йилда инглиз астрономи Ж. Жинс назарий исботлаган. Юлдузлараро муҳитнинг мавжудлигини 1904 йилда биринчи марта немис олими И. Гартман кузатган. Юлдузлардан келаётган нур Ю. м. да қисман ютилади ва ундан қайтади. Нур ютилиши туфайли бир спектрал синфдаги биздан турлича масофада жойлашган юлдузларнинг спектрал таркиблари ҳар хил бўлади. Узоқдаги юлдуз яқиндагига қараганда қизилроқ бўлиб кўринади.\nКузатувларга кўра, Юлдузлараро муҳит асосий массасининг 80% ини водород гази, тахм. 18% ини гелий гази ташкил этади. Қолгани бошқа кимёвий модцалардан иборат. Водород гази фазода икки хил ҳолатда учрайди:\n1) ионлашмаган нейтрал водород Н1 соҳа.\n2) ионлашган водород НН соҳа. Н1 соҳа ўзидан 21 см тўлқин узунликда радионурланиш тарқатади ва радиотелескоп орқали спирал тармоқлар сифатида кўринади. Ушбу газ қатлами Сомон Йўли бўйлаб максимал зичликка эга бўлиб, унинг ўртача қалинлиги 200 парсек. Ионлашган НП соҳа қайноқ юлдузлар атрофида учрайди. Уларнинг асосий қисми Галактикамиз марказидан 4000 — 7000 парсек оралиғида ҳалқасимон тарзда кузатилади. НН соҳанинг ўртача т-раси 8000 К гача етади. Юлдузлараро муҳитнинг чанг заррачалари аслида юлдузлар атмосферасининг энг «совуқ» қисмларида вужудга келиб, юлдуз шамоли таъсирида фазога тарқалади. Бу чангларнинг ўртача ўлчами 0,0001—0,001 мм оралиғида. Чанг ўзаги графит ёки силикатдан иборат бўлиб, ўзак турли молеқулалардан ташкил топган муз қатлами билан ўралган. Чанг моддасининг Юлдузлараро муҳит даги зичлиги ундаги газ зичлигидан 0,001 марта кичик.